Μια εβδομάδα στην Πάρο: Εμπειρίες-Σκέψεις-Εικόνες « αναΜορφωση – συνΙστολογιο\n« Αθηνα και τουρισμος – ενα απλο τεστ τουριστικης πολιτικης (εικονογραφημενο)\nΥπέρ των Αλβανών »\nΜια εβδομάδα στην Πάρο: Εμπειρίες-Σκέψεις-Εικόνες\nΔημοσιευθηκε 30/06/2011. Συγγραφεας: Κώστας 41 Comments\nΞενοδοχείο: Είχα διαβάσει στην ιστοσελίδα του Anezina Village Hotel στο Δρυό ότι τα διαμερίσματα (bungalow) είναι βιοκλιματικά και ότι το ξενοδοχείο δίνει μεγάλη προσοχή στο περιβάλλον. Πράγματι, με το που άνοιξε η πόρτα στο ευρύχωρο και όμορφο διαμέρισμα, χτισμένο στην παραδοσιακή κυκλαδίτικη αρχιτεκτονική, ένιωσα ένα δροσερό αεράκι να βγαίνει. Για όσες μέρες ήμασταν εκεί δεν χρειάστηκε να χρησιμοποιήσουμε κλιματισμό ούτε μια φορά. Η ταμπέλα στην κουζίνα που εξηγούσε ότι το ξενοδοχείο έχει ξεχωριστούς κάδους για ανακύκλωση και κομποστοποίηση με άφησε άφωνο! Η συνεχής παρουσία των ιδιοκτητών, της Μαρίας και του γιού της Σταύρου, στο ξενοδοχείο και η συνδιαλλαγή με τους θαμώνες έκανε την παραμονή Ελλήνων και ξένων να αποκτήσει μια οικιότητα που είναι αδύνατο να βρει κανείς σε απρόσωπη ξενοδοχειακή μονάδα σαν αυτές που αρέσουν στον Σωτήρη. Οι Αμερικανίδες που γνωρίσαμε είχαν να το λένε πως αισθάνονταν σαν φιλοξενούμενοι και όχι σαν πελάτες. Ιδιαίτερη σχέση αναπτύξαμε και με την εξαιρετική μαγειρική της Μαρίας, εγώ κυρίως με τα ρεβύθια ψημένα σε ξυλόφουρνο (που τους δίνει μια μοναδική γεύση) και το σπιτικό ψωμί της, και η γυναίκα μου με τη σαλάτα “Ανεζίνα”. Δεν είναι τυχαίο ότι Έλληνες, Αμερικάνοι, Γάλλοι, και Ρώσοι θαμώνες δέχτηκαν πρόθυμα να συμμετάσχουν στον μπουφέ που οργανώνει κάθε Δευτέρα το ξενοδοχείο. Εκεί απολαύσαμε όχι μόνο το φαγητό και το κρασί, αλλά και εξαιρετική ζωντανή μουσική με κιθάρα και μπουζούκι η οποία έκανε και τους πιο διστακτικούς να σηκωθούν για χορό. Οι Αμερικανίδες που γνωρίσαμε συμμετείχαν επίσης και στα μαθήματα Ελληνικής μαγειρικής που παραδίδει η Μαρία κάθε Πέμπτη. Δήλωσαν ενθουσιασμένες με την εμπειρία και ρωτούσαν αν τα Ελληνικά υλικά που χρησιμοποίησαν είναι διαθέσιμα στις ΗΠΑ.\nΦαγητό: Το φαγητό στην Πάρο ήταν εξαιρετικό. Δεν είχαμε ούτε μια άσχημη εμπειρία. Πέρα από τη μαγειρική της Μαρίας μας άρεσε “Το Κύμα” στην παραλία του Δρυού όπου βρήκαμε πιάτα που δεν είχαμε ξαναδοκιμάσει, όπως χταπόδι στιφάδο και γαύρο τυλιγμένο σε αμπελόφυλα, και τα οποία απολαύσαμε με θέα τη θάλασσα και τον ξάστερο ουρανό. Εξαιρετικό ήταν το φαγητό και στο Sabbia d’ oro στην παραλία της Χρυσής Ακτής. Άλλωστε μετά από το μπάνιο και την ιστιοσανίδα υπό τις οδηγίες του θρυλικού Theo, το στομάχι ανοίγει. Ο Γιώργος, ο ιδιοκτήτης, έχει διακοσμίσει το μαγαζί με ξύλο και πέτρα, ενώ τα μαρμάρινα τραπέζια είναι λαξευμένα από τον Φωκιανό με Παριανό μάρμαρο. Για την πίτσα χρησιμοποιεί την παραδοσιακή Ναπολιτανικη τεχνική ντοκ για τη ζύμη, ενώ τα ζυμαρικά είναι χειροποίητα. Μετά από κάθε γεύμα μας κέρασε limoncello και γλυκό μανταρινάκι φτιαγμένο από τη μητέρα του, την κυρία Βάσω. Η ίδια μου εξήγησε πώς από τα ίδια λεμόνια φτιάχνει λεμονάδα και με τη φλούδα γλυκό του κουταλιού, έτσι ώστε να μην πετάει τίποτα. Δοκιμάσαμε και τα δύο, και ήταν θεσπέσια! Ακόμα και οι κρέπες που φάγαμε στο Amelie της Νάουσας ήταν σερβιρισμένες σε πιάτο όμορφα διακοσμημένο.\nΑλέξανδρος: Την πρώτη φορά που τον είδα πότιζε τα περιβόλια του ξενοδοχείου. Υπέθεσα ότι ήταν ένας από τους ιδιοκτήτες ή κηπουρός. Αργότερα έμαθα ότι ήταν οικογενειακός φίλος των ιδιοκτητών από τη Γλυφάδα. Μιά μέρα κάτσαμε για καφέ στο μπαρ του ξενοδοχείου για να μου αφηγηθεί την ιστορία του. Δεν συναντάει άλλωστε κανείς συχνά πτυχιούχο με B.Sc. στα οικονομικά από το City University του Λονδίνου και M.Sc. σε Shipping and Trasportation Management από το SUNY Maritime να ασχολείται με μαρούλια και ρόκες. Μου εξήγησε ότι μετά από ένα χρόνο εργασίας στο Chartering Department της Tsakos Shipping στην Αθήνα αποφάσισε να αλλάξει ριζικά τρόπο ζωής. Ταξίδεψε για ένα χρόνο στη Ν.Α. Ασιά και την Λατινική Αμερική ώσπου αποφάσισε να εγκατασταθεί στην Πάρο και να γίνει αγρότης. Αγόρασε μια μεγάλη βραχώδη έκταση με σκοπό να την καλλιεργήσει με τη μέθοδο permaculture και να φτιάξει μια φάρμα αυτόνομη σε τρόφιμα, και ενέργεια αξιοποιώντας φωτοβολταϊκά και ανεμογεννήτριες. Στην αρχή νόμιζα ότι ήταν λόγια του αέρα, αλλά ο Αλέξανδρος είχε έτοιμες απαντήσεις στις επίμονες ερωτήσεις μου για τις τεχνικές λεπτομέρειες του σχεδίου του. Η κατάρτηση του ήταν εντυπωσιακή από μόνη της, και ακόμα περισσότερο από το γεγονός ότι την απέκτησε μελετώντας μόνος του βιβλία και ψάχνοντας στο ίντερνετ.\nΕκατονταπυλιανή: Η ξενάγησή μας στην εκκλησία της Παναγίας της Εκατονταπυλιανής στην Παροικιά μου έφερε ρίγη. Αλήθεια, πόσες εκκλησίες έχουν κτιστεί από τον ίδιο το Μέγα Κωνσταντίνο? Η ιστορία της , το τάμα της Αγίας Ελένης που έκανε στο δρόμο για τα Ιεροσόλυμα σε αναζήτηση του Τιμίου Σταυρού, θα είχε ωστόσο μείνει άγνωστη σε εμάς χωρίς την εθελόντρια ξεναγό της εκκλησίας, η οποία τράβηξε απότομα το χέρι της στην προσπάθεια ενός ζευγαριού να της δώσουν φιλοδώρημα. Όταν αργότερα την πλησίασα για να της μεταφέρω τη συγκίνησή μου για την προσφορά της, μου απήντησε ότι τα ταλέντα που μας δίνει ο Θεός οφείλουμε να τα βάζουμε στην υπηρεσία των συνανθρώπων μας. Εκείνη ήταν για πολλά χρόνια καθηγήτρια, και όταν συνταξιοδοτήθηκε έταξε να αφιερώνει κάποιες ώρες στην Παναγία, για να αφηγείται την ιστορία της εκκλησίας Της.\nΕπίλογος και προβληματισμοί: Στις αρχές Ιουνίου που επισκεφθήκαμε το νησί πολλά μαγαζιά ήταν ακόμα κλειστά, και η τουριστική κίνηση μειωμένη. Μιλώντας με τους ντόπιους έμαθα ότι η κίνηση διαρκεί λίγο πάνω από δυο μήνες. Όταν τους ρώτησα αν βγαίνει ο χρόνος από το εισόδημα δυο μηνών μου απάντησαν ότι “κάποτε ναι, σήμερα όμως όχι”. Οι ίδιοι προσπαθούν να επεκτείνουν τη σαιζόν, οργανώνοντας δραστηριότητες που μπορούν να λάβουν χώρα άνοιξη και φθινόπωρο. Παραδείγματα είναι τα μαθήματα μαγειρικής στο Ανεζίνα, οι ενοικίασεις αλόγων για ιππασία και ποδηλάτων, οι ενοικιάσεις ιστιοπλοϊκών και τα μαθήματα στους διάφορους ναυτικούς ομίλους του νησιού, οι εκδηλώσεις για το Πάσχα, κ.ο.κ. Ωστόσο η Πάρος συνεχίζει να απευθύνεται κυρίως σε Έλληνες τουρίστες, οι οποίοι πάνε διακοπές όλοι τον Αύγουστο. Ο λόγος είναι ότι το αεροδρόμιο του νησιού είναι τόσο μικρό ώστε δεν μπορεί να προσγειωθεί μεγάλο αεροπλάνο με αποτέλεσμα να μην υπάρχουν πτήσεις τσάρτερ από το εξωτερικό, και έτσι τα τουριστικά γραφεία δεν περιλαμβάνουν την Πάρο στα πακέτα τους. Η μόνη εταιρία που πετάει είναι η Ολυμπιακή με 30θέσια αεροπλάνα και τιμή αντιστρόφως ανάλογη του μεγέθους τους. Σχέδια για την επέκταση του αεροδρομίου υπάρχουν, και μάλιστα έχουν γίνει οι απαραίτητες απαλλοτριώσεις με τα λεφτά των Ελλήνων φορολογούμενων. Παρόλα αυτά, και παρά το γεγονός ότι ο στενός συνεργάτης του πρωθυπουργού Γιάννης Ραγκούσης είναι Παριανός και ότι τα στελέχη του ΠΑΣΟΚ φαίνεται να αγαπάνε το νησί, το έργο έχει βαλτώσει εδώ και χρόνια για λόγους που κανένας δεν γνωρίζει. Στο πρόβλημα αυτό ήρθε να προστεθεί και η υποβάθμιση του Κέντρου Υγείας, που παρουσιάζει πλέον ελλείψεις σε σημαντικές ειδικότητες. Ακούω συχνά ότι ο Ελληνικός τουρισμός βασίζεται αποκλειστικά στον ήλιο, τη θάλασσα, και τα αρχαία μνημία, καθότι τις τουριστικές υπηρεσίες τις χαρακτηρίζει η προχειρότητα, η άρπα-κόλα, και η αγένεια. Η δική μου εμπειρία από την Πάρο ήταν εντελώς αντίθετη. Οι Παριανοί μου έδωσαν την εντύπωση ανθρώπων που αγαπούν τον τόπο τους, και έτσι ό,τι κάνουν το κάνουν με ευγένεια, προσοχή, και περηφάνια. Δεν διστάζουν να προσφέρουν εθελοντικά υπηρεσίες στον τόπο τους είτε απευθύνονται σε επισκέπτες είτε στις αδέσποτες γάτες. Προσπαθούν συνεχώς και με κόπο να βελτιώσουν το προϊόν τους. Το πρόβλημα είναι ότι αγωνίζονται μόνοι, καθότι στην Πάρο το κράτος είναι όχι μεγάλο, όπως γενικόλογα διατυμπανίζουν εκ’ δεξιών πολιτικοί, αλλά λάμπει δια της απουσίας του, δια της αδυναμίας του να παράσχει τις βασικές εκείνες υποδομές που είναι απαραίτητες για την οικονομική ανάπτυξη της τοπικής κοινότητας μέσω της ιδιωτικής πρωτοβουλίας. Είναι σίγουρο ότι οι κάτοικοι του νησιού αξίζουν κάτι καλύτερο! Η οικογένειά μου πάντως έκλεισε ήδη ραντεβού (και δωμάτιο) με όλους τους φίλους που κάναμε εκεί για του χρόνου.\nΓια να δείτε τις φωτογραφίες σε πλήρες μέγεθος κάντε κλικ και όταν ανοίξει κάντε πάλι κλικ και περιμένετε να φορτώσει.\n41 Responses to “Μια εβδομάδα στην Πάρο: Εμπειρίες-Σκέψεις-Εικόνες”\nΑπαντάω εδώ Κώστα, από προηγούμενο σχόλιο σου σε άλλο άρθρο.\nΠροφανώς δε πρόκειται να ζητήσω συγνώμη για κάτι που δεν είχε συμβεί ακόμα (δηλαδή να διαβάσω το παρών άρθρο) μέχρι την ώρα που έγραφα το προηγούμενο σχόλιο μου ασκώντας σου αρνητική αλλά όχι άδικη κριτική.\nΠροκαταβολικά σου λέω πως με την καρδιά μου βαθμολόγησα με +10 το άρθρο αυτό.\nΔυστυχώς όμως, από πέρυσι που σε είχα προτρέψει να γράψεις θετικά άρθρα για γεγονότα και ανθρώπους στην Ελλάδα (και για επιχειρήσεις)που μας δείχνουν το σωστό παράδειγμα και μας κάνουν ευτυχισμένους εδώ και περήφανους στο εξωτερικό, ανταποκριθήκατε έναν χρόνο πιο μετά και μόνον με αυτό το άρθρο. Τραβάτε και εσείς δυστυχώς με την ίδια ταχύτητα που εφαρμόζει τις μεταρρυθμίσεις της η κυβέρνηση του Πασόκ. Πως να είμαι ευχαριστημένος….;\n30/06/2011 at 19:24\nόπως διαπίστωσες από τις φωτογραφίες έχω ένα γιο 2.5 χρονών. Μεταξύ των οικογενειακών (και μην ξεχνάς ότι ζω μακριά από συγγενείς και άρα χωρίς καμία βοήθεια), των επαγγελματικών, και των χίλιων δυο άλλων υποχρεώσεων είμαι πνιγμένος. Τον χρόνο που αφιερώνω στο συγκεκριμένο ιστολόγιο τον στερώ από την οικογένειά μου. Αν ήμουν δημοσιογράφος και πληρωνόμουν για τον χρόνο που αφιερώνω εδώ θα μπορούσες να είχε ότι απαιτήσεις ήθελες. Τόσο μπορώ, τόσο κάνω. Δεν έχω ανάγκη συγνώμης, έτσι το έγραψα, απλά να έχεις υπόψη σου ότι τα σχόλιά σου δεν απευθύνονται σε μια απρόσωπη οθόνη, αλλά σε υπαρκτούς ανθρώπους για τους οποίους γνωρίζεις ελάχιστα, και οι οποίοι έχουν και ευαισθησίες, και αξίες. Δεν μπορείς να λες για άτομα που δεν ξέρεις ότι είναι πληρωμένοι, ανθέλληνες, σπούδασαν έξω με τα λεφτά των φοροφυγάδων γονιών τους, και άλλα τέτοια. Συμφωνώ ότι στις κρίσιμες ώρες που περνάμε είναι σημαντικό να αναδείξουμε τα πολλά ωραία που έχουμε στους εαυτούς μας και κυρίως στους ξένους (για αυτό και διαφώνησα με τον ΣΓ στο προηγούμενο άρθρο καθότι το βρήκα υπερβολικό). Αυτό όμως δεν σημαίνει ότι πρέπει να κλείσουμε τα μάτια στα πάμπολα αρνητικά, και ότι άμα αρνούμαστε να το κάνουμε πρέπει να φάμε βρίσιμο. Οι ίδιοι οι Παριανοί μου έλεγαν ότι διαλέξαμε την καλύτερη περίοδο διότι τον Αύγουστο που πλακώνουν οι Αθηναίοι η Πάρος μοιάζε με την Ομόνοια, γεμίζει με καυσαέριο, κορναρίσματα, βρισίματα, σκουπίδια, κ.ο.κ. Τέλος πάντων, ας γίνει αυτό το κείμενο αφορμή να θάψουμε, έστω για λίγο, το τσεκούρι του πολέμου. Απλώς ελπίζω να ξανασκεφτείς αν ισχύουν τα όσα έχεις πει για μένα, και να καταλάβεις όπως έχει επανειλημένα πει ο ΣΓ ότι όταν μιλάμε για συμπεριφορές των Ελλήνων δεν μιλάμε για ΟΛΟΥΣ τους Έλληνες αλλά για συμπεριφορές που είναι κυρίαρχες ή έστω συναντούνται με συχνότητα πολύ μεγαλύτερη της επιθυμητής.\nΥ.Γ. Τον ΣΓ πάντως μπορείς να τον βρίζεις καθότι είναι ανύπαντρος και άρα δεν έχει δικαιολογία.\nΧαίρομαι που μεγαλώνεις παιδί, λυπάμαι που κλέβεις χρόνο από αυτό για να γράφεις στην αναμόρφωση, αλλά ούτως ή άλλως τον χρόνο που αφιερώνεις εδώ, θα μπορούσες να τον αξιοποιήσεις γράφοντας περισσότερα θετικά άρθρα.\nΚανείς δεν πιστεύω ότι κλείνει τα μάτια του στα προβλήματα της Ελλάδας, καλό θα είναι όμως να βλέπουμε και τις λύσεις αυτων των προβλημάτων. Η διαφωνία μας υπάρχει στο ότι η ρίζα των προβλημάτων κατ’ εσάς βρίσκεται στη νοοτροπία γενικά των Ελλήνων, ενώ είναι μια χαρά άνθρωποι. Κακές νοοτροπίες έχουμε δει και συναντήσει όλοι στην ατομική μας ζωή και σταδιοδρομία, οι νοοτροπίες όμως αυτές οφείλονται στο πως κυβερνάται αυτή η χώρα. Πως το ίδιο το σύστημα είναι φτιαγμένο ή σχεδιασμένο να προάγει τους ανίκανους και τους διεφθαρμένους, πως η δικαιοσύνη δεν μπορεί να παίξει τον ρόλο της, πως η επιχειρηματικότητα και η δημιουργικότητα δεν μπορεί να βρει διέξοδο και ο απλός πολίτης υποκύπτει στο χάος της καθημερινότητας. Δυστυχώς οι κυβερνήσεις, μας αρνούνται να αξιοποιήσουμε τις δυνάμεις μας, το μυαλό μας και το πλούτο μας, προκειμένου κάποιοι που έχουν ταυτίσει τον εαυτό τους με την καρέκλα να συνεχίζουν το παρασιτικό τους ρόλο. Δεν αξίζει για μερικές χιλιάδες παράσιτα, να βουλιάξει ένας ολόκληρος λαός,που ας έχει κάνει και λάθη.\n30/06/2011 at 20:49\nΠρώτα από όλα γνωρίζεις, διότι το έχεις διαβάσει, ότι έχω γράψει άλλο κείμενο στο οποίο εξηγώ ακριβώς ότι το σύστημα είναι λάθος. Άρα καμία διαφωνία σε αυτό το κομμάτι. Θεωρώ ωστόσο ότι επειδή ήταν εκ’ γεννετής του λάθος το σύστημα οδήγησε σε διαμόρφωση στρεβλών συνειδήσεων, κακών συμπεριφορών, σε αυτό που οι κοινωνιολόγοι ονομάζουν “κοινωνικές νόρμες” οι οποίες αποτελούν όχι απλά τροχοπέδη στην ομαλή λειτουργία της κοινωνίας, αλλά και στην αλλαγή του ίδιο του συστήματος. Με άλλα λόγια έχει δημιουργηθεί ένας φαύλος κύκλος. Η κρίση που περνάμε είναι μια σπάνια ιστορική ευκαιρία να σπάσει επιτέλους αυτός ο κύκλος, να βγουν μπροστά όσοι δεν αποδέχονται ούτε το σύστημα ως είναι ούτε τις νοοτροπίες κάποιων συμπατριωτών τους και να απαιτήσουν κάτι διαφορετικό. Ωστόσο το μεγάλο ερώτημα είναι το τι! Και αυτό δε μπορούμε να το βρούμε αν πρώτα δεν κάνουμε σαν λαός την ψυχανάλυσή μας, αν δε μπορέσουμε να συμφωνήσουμε σε ένα ελάχιστο επίπεδο το τι κάναμε λάθος! Αν δεν συμβεί αυτό θα παραμείνουμε μια σκόρπια διαδήλωση όπου ο ένας θα ζητάει να μειωθουν οι βουλευτές σε 200, ο άλλος να πάμε σε άμεση δημοκρατία, ο τρίτος στο να γυρίσουμε στη δραχμή, και γενικά ο κάθε ένας θα λέει το μακρύ του και το κοντό του. Είναι προφανές ότι δε μπορούμε να αντιμετωπίσουμε μια κρίση τέτοιου μεγέθους έτσι! Ας προσπαθήσουμε τουλάχιστον να πείσουμε περισσότερους ξένους, κάτι που εγώ κάνω χρόνια τώρα, ότι αξίζει να επισκευτούν τη χώρα μας, να φάνε το λάδι μας, να πιουν το κρασί μας, κ.ο.κ.\n30/06/2011 at 19:04\nΝα ένα πραγματικά ζυγισμένο άρθρο!Μπράβο,Κώστα!\n30/06/2011 at 20:54\nΕυχαριστώ Μύρωνα, χαίρομαι που σου άρεσε.\n30/06/2011 at 19:50\nΠρωτα πρωτα, θα ηθελα στην κριτικη των παιδιων που μενουν Ελλαδα οτι αρκετοι απο μας τους εξω ειμαστε μονοπλευροι και τα βλεπουμε ολα μαυρα στη Ελλαδα, οτι (στην περιπτωση μου, που ξερω) εχουν μαλλον δικιο. Δεν ξερω τι ψυχολογικες διαδικασιες ειναι απο πισω. Αλλα ρε παιδια, οπως εμεις βλεπουμε καποια πραγματα με παρωπιδες, το ιδιο ισχυει και για εσας που ειστε μεσα. Για εμενα αυτες οι προκαταληψεις ειναι πισω απο το γεγονος οτι δεν συνενουμαστε. Καλη θεληση και ειναι απαραιτητη νομιζω.\nΜπορω να φανταστω ποσο δυσκολο ειναι αλλαξει γνωμη κανεις που θεωρει οτι σιγουρα “κατι πρεπει να ειναι απο πισω”, καποιο συμφερον πρεπει να εχει αλλος που λεει τοσο “παραλογα” πραγματα για μενα. Αλλα οσο γινεται καλη θεληση βρε παιδια, αλλιως θα πολεμαμε μια ζωη μεταξυ μας.\nΜε βαση την πρωτη παραγραφο, τατοια αρθρα ειναι θεραπευτικα για την “ψυχωση” μου και δινουν ελπιδα. Νομιζω ακομη οτι θα αξιζε πολυ να γραφτει κατι για το ΙΤΕ στο Ηρακλειο, ενα απο τα λιγα ιδρυματα που κανου ερευνα υψιστου επιπεδου στη Ελλαδα. Ξερει ο κοσμος πως δημιουργηθηκε και στηθηκε?\n02/07/2011 at 18:09\nΠρωτα πρωτα, θα ηθελα στην κριτικη των παιδιων που μενουν Ελλαδα οτι αρκετοι απο μας τους εξω ειμαστε μονοπλευροι και τα βλεπουμε ολα μαυρα στη Ελλαδα, οτι (στην περιπτωση μου, που ξερω) εχουν μαλλον δικιο.\nΔεν τα βλέπουμε όλοι μαύρα. Εμένα πχ μου λείπει ο τόπος μου κι όταν βγάζει τέτοιο υπέροχο ήλιο όπως σήμερα στην Αγγλία, μου λείπει ακόμη περισσότερο.\nΈπειτα, δεν ξέρω. Πάντα σκέφτομαι πως ό,τι κάνω εδώ έξω είναι χρήσιμο μόνο στο βαθμό που θα μου δώσει την εμπειρία και την ικανότητα να βοηθήσω τον τόπο μου όταν επιτέλους γυρίσω.\nΩραίο άρθρο Κώστα. Καιρός ήταν να διαβάσουμε και κάτι αισιόδοξο.\nΠάρα τα προβλήματα τους πάντως τα Ελληνικά νησιά ποτέ δεν με έχουν ποτέ απογοητεύσει (αλλά ούτε και τους ξένους φίλους μου). Δεν θα έλεγα πάντως το ίδιο για την (μεταολυμπιακή ειδικά) Αθήνα…\nΝα χαίρεσαι την οικογένεια σου και τον χαριτωμένο γιό σου.\n30/06/2011 at 20:55\n30/06/2011 at 20:24\nείναι αδύνατο να βρει κανείς σε απρόσωπη ξενοδοχειακή μονάδα σαν αυτές που αρέσουν στον Σωτήρη\nΠοσες φορες να πω δηλαδη οτι το δικο μου γουστο και αυτο που πρεπει να γινει στην Ελλαδα δεν συμβαδιζουν απαραιτητα? Εγω προτιμω ξενοδοχεια μπουτικ των 10-20 δωματιων, αλλα τα οικονομικα του κλαδου απλα δεν τα καθιστουν ρεαλιστικη προταση αναπτυξης για μια ολοκληρη χωρα. Τα καλα ξενοδοχεια (δεν λεω για ΜΑρικες Μπιτς) των 10 δωματιων ειναι η Πορσε του τουρισμου. Καμμια χωρα δεν μπορει να την βγαλει φτιαχνοντας μονο Πορσε, θελει και BMW και Volkswagen ακομα και Opel.\nΚατα τα αλλα, τα νησια φυσικα δεν εχουν καμμια σχεση με Αθηνα στην ελκυστικοτητα, αλλα ακομα υποφερουν απο πολλα προβληματα. Μην κοιτατε το που ειναι, κοιταξτε που θα μπορουσαν να ειναι: πολυ ψηλοτερα.\nΟι ίδιοι οι Παριανοί μου έλεγαν ότι διαλέξαμε την καλύτερη περίοδο διότι τον Αύγουστο που πλακώνουν οι Αθηναίοι η Πάρος μοιάζε με την Ομόνοια, γεμίζει με καυσαέριο, κορναρίσματα, βρισίματα, σκουπίδια, κ.ο.κ.\nγια το οποιο φερουν τεραστια ευθυνη οι Αθηναιοι αλλα και οι ιδιοι οι Παριοι, που δεν βαζουν λιγη ταξη. Παντως σε σχεση με άλλα νησια η ΠΑρος ειναι αρκετα προσεγμενη. Σημειωσε οτι περναω σχεδον καθε καλοκαιρι εδω και δεκαετια εκει, σε σπιτι φιλου. Επρεπε να με ρωτησεις για φαϊ, θα σε στελνα σε κανα δυο σπεσιαλ μερη (εξαιρετικο φαϊ, συμπαθεστατος ιδιοκτητηας, θεα ηλιοβασιλεμα, πληρη απουσια σκυλαδικου κτλ)\nΚατα τα αλλα συμφωνω απολυτα με τον Ζαχαρια και θα ζητουσα απο οποιονδηποτε θελει να αρχισει να λεει παλι για τους Ελληνες του εξωτερικου, να το διαβασει προσεκτικα.\nΚαι Μυρωνα, δεν αντεχω να μην το πω, αν αυτο σου φαινεται ζυγισμενο αρθρο, και οχι επηρεασμενο απο ξεκαθαρη αγαπη για τον τοπο και αναζητηση ελπιδοφορων σημαδιων (και καλα κανει, γιατι οχι), ΟΚ, ας το πουμε να τελειωνουμε: θες bias ρε παιδι μου. Αποδεκτο ειναι, αλλα καλο ειναι να το συνειδητοποιησεις. Και ισως τοτε πρεπει να καταλαβεις οτι στο τυπικο μου κειμενο δεν χαϊδευω αυτια, αλλα κανω την πιο αυστηρη κριτικη που μπορω. Γιατι εχω υψηλες προσδοκιες απο τον τοπο μου, δεν ψαχνω να δικαιολογησω το παρελθον, αλλα να βρω λυσεις για ενα καλυτερο μελλον.\nΒεβαια κανα δυο φορες που εχω γραψει αισιοδοξα κειμενα εχω φαει τρελη κριτικη, οτι παλι απεχω πολυ και δεν ξερω την Ελλαδα. Φουρνος του Χοτζα.\nαυτα προς το παρον, το μαραθωνιο ταξιδι μου εφτασε στο τελος του, παω να κλαταρω. Και αν θελετε και κατι αισιοδοξος, απο ψηλα η Ελλαδα εμοιαζε σημερα παραδεισος, και ο καιρος στην Αθηνα ειναι ακριβως αυτο που ηθελα. Αλλα αυτα τα ξερουμε, δεν ξερω αν χρειαζεται να τα λεμε.\nΕγω προτιμω ξενοδοχεια μπουτικ των 10-20 δωματιων, αλλα τα οικονομικα του κλαδου απλα δεν τα καθιστουν ρεαλιστικη προταση αναπτυξης για μια ολοκληρη χωρα.\nΤα ενοικιαζόμενα των νησιών μου θυμίζουν πολύ τα BnB του Εδιμβούργου. Και εκεί υπάρχει έντονη εποχικότητα στο τουρισμό (με peak τον Αύγουστο στο festival) μεγάλο μέρος της οποίας εξυπηρετείται από της διαθέσιμες υποδομές ιδιοκτήτες των οποίων είναι τα νοικοκυριά. Θα μπορούσε να είναι λιγότερο εποχικός ο τουρισμός; Ίσως. Γιατί δεν είναι λιγότερο εποχικός ο Ελληνικός τουρισμός και γιατί δεν υπάρχουν περισσότερες μεγάλες ξενοδοχειακές μονάδες; Άγνωστο. Ο ΣΓ πάντως θα έλεγε (:)) :\nΘελω να πω, αν υπηρχε ευκολος τροπςο να στραφουν σε πιο κερδοφορες δαστηριοτητες, δεν θα το εκαναν?\nΤώρα οι ορέξεις διαφέρουν. Άλλοι ικανοποιούνται με ένα αναπαυτικό ντιβάνι και ένα καθαρό λουτρό και άλλοι επιθυμούν να έχουν όλες τις ανέσεις. Άλλοι προτιμούν τις υποδομές που προσφέρουν τα νοικοκυριά και άλλοι τα ξενοδοχεία μέσου κόστους.\n30/06/2011 at 21:23\nΠάντως το Ανεζίνα ήταν κάτι ενδιάμεσο, δεν ήταν ενοικιαζόμενα δωμάτια, αλλά ήταν όσο μικρό χρειάζεται προκειμένου οι ιδιοκτήτες να αναπτύξουν προσωπική σχέση με τους πελάτες εξασφαλίζοντας ότι κάποιοι από αυτούς θα επιστρέψουν και ότι οι υπόλοιποι θα το προτείνουν σε φίλους ή συγγενείς. Από εκεί και πέρα θεωρώ ότι μονάδες σαν το Lagonisi Grand Resort ταιριάζουν σε περιοχές σαν το Λαγονήσι, αλλά όχι την Πάρο.\nΟ Σταύρος μου είπε ότι, και προς τιμήν του, απέρριψε προσφορές να κάνει το ξενοδοχείο all-inclusive διότι θεωρεί ότι τέτοιες μονάδες δρουν αρνητικά στην τοπική ανάπτυξη. Και δεν έχει άδικο. Αν ο Αμερικάνος το μόνο που θέλει είναι να πάει σε ένα ξενοδοχείο δίπλα στη θάλασσα και να βγει όταν έρθει η ώρα της επιστροφής δεν είναι απαραίτητο να πάει στην Πάρο. Υπάρχουν φτηνότερες επιλογές στο Πόρτο Ρίκο, τη Δομινικανή δημοκρατία, και άλλα μέρη. Αυτό που θα απολαύσει στην Πάρο είναι ο πολιτισμός, οι περίπατοι στη Νάουσα, η ποικιλία στις ταβέρνες, τα μπαράκια, κ.ο.κ. Αν κατάλαβα καλά δηλαδή ο Σταύρος αντιλαμβάνεται ότι το εισόδημα που θα χάσει το ξενοδοχείο διότι ο τουρίστας θα ξοδέψει λεφτά έξω ουσιαστικά αποτελεί επένδυση διότι βοηθάει στην ανάπτυξη της περιοχής που θα προσελκύσει περισσότερους τουρίστες και άρα θα ωφελήσει και το ξενοδοχείο. Προσωπικά την βρίσκω πολύ προχωρημένη άποψη.\nΣωτήρη (όταν ξυπνήσεις) εδώ όμως τίθεται και το ερώτημα, ισχύει αυτό που είπες σε άλλη ανάρτηση ότι το αν θα χτίσει κανείς ένα ξενοδοχείο δεν εξαρτάται από το τι κάνει το κράτος? Δεν εμποδίζει τις ιδιωτικές επενδύσεις η απουσία σωστού αεροδρομίου ή κέντρου υγείας?\n30/06/2011 at 21:44\nΡε συ Κώστα, στις φωτογραφίες είναι και ένας ψηλός ξανθός λεπτός άντρας που σου μοιάζει!\nΚαλά, ο μπέμπης άπαιχτος. Τι κρίμα που ο δικός μου είναι πιο ωραίος :-Ρ\n30/06/2011 at 21:55\nΧα χα, ναι, έχασα περίπου 12 κιλά από πέρσυ που με είδες. Σημασία βρε δεν έχει ποιος είναι πιο ωραίος, σημασία έχει ότι είναι και οι δύο ωραίοι διότι σε 15 χρόνια που θα έχει ξεφτίσει η μπογιά μας (η δική σου τελείως, η δική μου κάμποσο :-p ) θα περιμένουμε τα δικά τους “αποφάγια”.\nDisclaimer: Αγάπη μου, αν ποτέ τα Ελληνικά σου γίνουν τόσο καλά ώστε να μπορέσεις να διαβάσεις το σχόλιο αυτό να ξέρεις ότι αστειεύομαι!\n01/07/2011 at 00:03\nΚαι επειδή καλοκαίρι είναι, το νησάκι θέλει και λίγο μπητ, και επειδή τιμάμε τα Ελληνικά (περίπου) προϊόντα, να και το βίντεοκλιπ από το νέο κομμάτι των Vegas, ίσως του καλύτερου Ελληνικού ποπ συγκροτήματος αυτή τη στιγμή (τι να μας πει κι αυτή η Lady Gaga).\n01/07/2011 at 22:11\nΠολύ χαίρομαι που περάσατε όμορφες οικογενειακές διακοπές.\nΓια την Εκατονταπυλιανή ή Καταπολιανή (πράγματι τη σημαντικότερη παλαιοχριστιανική βασιλική στην Ελλάδα – εξαιρουμένων αυτών της Θεσσαλονίκης – εξαιρετικό άρθρο στη Βίκι, τη γαλλική όμως (και ως κλασσικός γκρινιάρης θα διερωτηθώ γιατί δεν υπάρχει και στα ελληνικά ;) ).\nΕυχαριστώ Ρογηριε! Γιατί δεν γράφεις εσύ ένα άρθρο στα Ελληνικά στη Βικιπέδια?\n02/07/2011 at 16:18\nΚάτι συμβαίνει με την Πάρο και το perma-culture… δείτε και αυτή την ιστοσελίδα: http://permaculture-greece.org/ Ενθαρρυντικές εξελίξεις μπορεί να δει κανείς παντού αλλά δυστυχώς όχι πολλές.\n03/07/2011 at 17:56\nΕμενα παλι αυτο το αρθρο με εκανε εξω φρενων.Βλεπετε δεν θα παω(ουτε φετος γ@@@ την τυχη μου) πουθενα οποτε ηταν κατι σαν βασανιστηριο το να διαβασω το κειμενο αυτο!!Πλακα κανω βεβαια.Στον Κωστα Αλεξανδρακη που το εχει γραψει και παραθετει φωτογραφιες να του ευχηθω και εγω με την σειρα μου αν και δεν το γνωριζω προσωπικα τα καλυτερα για την οικογενεια και τον γιο που βλεπω οτι εχει.\nΒασικα απο τη μερια μου θελω να κανω καποιες ερωτησουλες.\nα)Θεωρειτε οτι η Ελλαδα μπορει να ακολουθησει το μοντελο της Φλοριντα?Ακουω χωρις να γνωριζω κατι επ’αυτου πως ηδη σε περιοχες της χωρας οπως η Κρητη ζουν πολλοι Βορειοευρωπαιοι συνταξιουχοι κυριως.\nβ)Πως βλεπετε την προσεγγιση της τουριστικης αναπτυξης βαση της δημιουργιας γηπεδων γκολφ?Εχει επικριθει απο πολλες πλευρες και προσωπικα η κριτικη μαλλον με βρισκει συμφωνο.\nγ)Μια ερωτηση γεφυρα μεταξυ των κειμενων Σωτηρη και Κωστα.Μηπως λειπει απο την Αθηνα ενα θεματικο παρκο?Θα μπορουσαμε να φτιαξουμε ενα παρκο με αναφορες στην αρχαια μυθολογια που να αποτελεσει αξιοθεατο για την χωρα και την Αθηνα?\nδ)Νομιζω πως μπορουμε να αναπτυξουμε και αλλες μορφες τουρισμου.Διαβαζω πως οι χωρες της Νοτιανατολικης Ασιας προωθουν τον τουρισμο υγειας.Δεν μπορουμε να κανουμε και εμεις το ιδιο?Κατανοω πως οταν εχεις κανει εγχειρηση υποφερεις ετσι και αλλιως αλλα οταν βρισκεσαι με θεα τα γαλανα νερα του Αιγαιου καπως μπορει να μειωθει λιγο αυτο.Επισης εχουμε περιοχες στην Ελλαδα πευκοφυτες.Θα μου πειτε οτι πρεπει να τις διατηρησουμε πρωτα.Συμφωνω.Επισης οτι αλλες περιοχες του πλανητη ειναι περισσοτερο δασωδεις.Συμφωνω και παλι,ομως δασος με δασος διαφερει.Τα δαση εδω της Μεσογειου εχουν μια ξεχωριστη ομορφια.\n03/07/2011 at 18:03\nKαι επισης μιας και βλεπω σχετικες αναφορες στο κειμενο,ολα αυτα τα ψωμια ,τυρια και κρασια κλπ που παραγουμε ποτε θα τα βγαλουμε προς τα εξω?Ενταξει κλαιγομαστε πως δεν μπορουμε να βγαλουμε υπολογιστες και αυτοκινητα και οντως δεν μπορουμε αλλα βγαζουμε πραγματα μοναδικα.Χαθηκε ο κοσμος να πουλαμε λαδι στην Ασια για παραδειγμα?\nΤελος αν και γνωριζω πως ορισμενες περιοχες το εχουν κανει ηδη,δεν πρεπει να εντεινουμε τις προσπαθειες να αναδειξουμε παλιες πολεις ετσι ωστε να βελτιωσουμε το τουριστικο μας προιον.Βλεπω για παραδειγμα οτι κατω στον Πειραια ενα σωρο νεοκλασικα σαπιζουν.Και ομως εχουν μεγαλυτερη αρχιτεκτονικη αξια απο τα μεγαθηρια που εχει φτιαξει ο Σκυλιτσης.Ας πουμε το ξενοδοχειον Σικαγο στην οδο Φιλωνος στην παλια Τρουμπα θα μπορουσε να αξιοποιηθει με τετοιον τροπο που να αποτελεσει οροσημο για την περιοχη του λιμανιου.Και αλλα κτιρια πολλα.Ειλικρινα οταν βλεπω περιπτωσεις οπως η συγκεκριμενη,ευχομαι να ημουν κανας σειχης η κανας εφοπλιστης για να το αγοραζα…\nMιας και αναφερθηκα σε Πειραια,ας δωσουν καμια λυση και στο προβλημα του Πυργου επιτελους γιατι το πρωτο πραγμα που βλεπει ενας τουριστας μπαινοντας στο λιμανι ειναι ενα τεραστιο κτιριο αναξιοποιητο να στεκεται σαν αγγουρι.Καλα γενικοτερα η περιοχη του λιμανιου μπαζει απο παντου.Ενα σωρο κτιρια υπαρχουν γυρω απο τον Πυργο,νεοκλασικα και παλια μικρομαγαζα που μπορουν να αξιοποιηθουν και σαπιζουν.Αλλα εδω καλα καλα δεν εχουν λυσει αλλα προβληματα.Ο Πειραιας βλεπετε πασχει απο το νοσημα της ελλειψης καλων πολιτικων περισσοτερο απο οτι η υπολοιπη χωρα.\n03/07/2011 at 19:56\nευχαριστώ για τις ευχές. Εύχομαι να μπορέσεις και εσύ να πας τελικά κάπου ωραία.\nΜπορεί η Ελλάδα να γίνει “Φλώριδα”? Περίπου, με σημαντικές επενδύσεις στις υποδομές. Οι ηλικιωμένοι κάνουν περισσότερη χρήση ιατροφαρμακευτικών υπηρεσιών. Άρα χρειάζονται καλά νοσοκομεία στελεχομένα με ιατρούς που θα ειδικεύονται σε παθήσεις ηλικιωμένων. Επιπλέον αρκετοί έχουν κινητικά προβλήματα. Άρα χρειάζονται ευρύχωρα πεζοδρόμια με ράμπες, χώροι στάθμευσης στα εμπορικά κέντρα, κ.ο.κ. Τέλος, η Φλώριδα έχει πολύ ήπιους χειμώνες, η Ελλάδα όχι τόσο, με εξαίρεση την Κρήτη (ίσως για αυτό την προτιμούν). Και βεβαίως χρειάζεται και χαμηλότερο κόστος ζωής απότι στις χώρες προέλευσης.\nΓκολφ…η πραγματικότητα είναι ότι ένα μεγάλο και αυξανόμενο ποσοστό των εύπορων τουριστών παίζει γκολφ και προσδοκά να παίξει ακόμα περισσότερο κατά τις διακοπές. Νομίζω ότι χρειαζόμαστε περισσότερα ξενοδοχεία που να δίνουν αυτή τη δυνατότητα. Με τις τεχνικές αφαλάτωσης δεν υπάρχει λόγος να μην μπορούμε να συντηρήσουμε τέτοια γήπεδα χωρίς να επιβαρύνουμε τους υδάτινους πόρους (έτσι έχει κάνει το Ντουμπάι). Γενικά πιστεύω ότι ο τουρισμός πρέπει να γίνει πιο στοχευμένος, δηλαδή το κάθε ξενοδοχείο να ξέρει σε τι target group απευθύνεται (σπορ? γκολφ? φαγητό? πολιτισμος? παιδιά?) και να οργανώνει δραστηριότητες ανάλογες με τα ενδιαφέροντα του group. Με την γυναίκα μου έχουμε μια ιδέα την οποία δεν θα μοιραστώ σε περίπτωση που αποφασίσουμε να τα βροντήξουμε εδώ και να την υλοποιήσουμε, χα χα.\nΕξαγωγές…η αλήθεια είναι στα προϊόντα που ανέφερα υπάρχει μεγάλος ανταγωνισμός! Κρασιά υπάρχουν εξαιρετικά και πάμφθηνα από Χιλή, Νέα Ζηλανδία, Αργεντινή, ακόμα και Αυστραλία. Τα Καλιφορνέζικα εδώ στις ΗΠΑ είναι περίπου ίδια τιμή αλλά κατά μέσο όρο καλύτερα από το μέσο Ελληνικό κρασί που βρίσκεις. Το Ελληνικό λάδι είναι σαφώς καλύτερο απο Ιταλικά και Ισπανικά, αλλά παρόλα αυτά τα ράφια των Σούπερ Μάρκετ είναι γεμάτα από τα δυο τελευταία. Δυστυχώς η παραγωγή Ελληνικού λαδιού είναι κατακερματισμένη σε πολλούς μικρούς παραγωγούς, κάποιοι εκ των οποίων το νοθεύουν κιόλας κάνοντας ζημιά στη φήμη του προϊόντος. Η Γαία (Gaea) του Άρη Κεφαλογιάννη θεωρώ ότι έχει κάνει εξαιρετική δουλιά στο εξωτερικό (εγώ τη βλέπω εδώ στις ΗΠΑ) στο να προσφέρει ένα πραγματικά εξαιρετικό ελαιόλαδο (το οποίο προτιμούν οι καλύτεροι σεφ). Ελπίζω να διατηρήσουν την ποιότητα. Η φέτα επίσης έχει μεγάλο ανταγωνισμό από τη Γαλλική και τη Βουλγάρικη (η οποία είναι πιο φτηνή). Άρα και εκεί χρειάζεται να προσέχουμε το λόγο ποιότητα/τιμή.\nΠαρεπιπτόντως για τα τρόφιμα χρειάζεται όχι απλώς να είναι καλό το προϊόν αλλά και να “διδάξεις” στους ξένους τρόπο χρήσης. Όσο καλά αν είναι το λάδι και η φέτα, αν ο ξένος δεν ξέρει σε τι φαγητό να τα βάλει ή πώς να τα φάει δεν κάνεις τίποτα. Όταν ο κουμπαρος μου ήταν διευθύνων σύμβουλος στον Οργανισμο Προώθησης Εξαγωγών, μετα χίλιων κόπων και βασάνων εξασφάλισε την τελευταία στιγμή ένα μικρό περίπτερο για το Ελληνικό λάδι σε μια έκθεση στην Κίνα. Έβγαλε λοιπόν λίγο λάδι και μερικές ελιές για να δοκιμάζει ο κόσμος. Ώσπου κάποια στιγμή ήρθε ένας από τους διοργανωτές και άρχισε να λέει ότι θα του κάνει μήνυση. Γιατί? Διότι στην Κίνα το ελαιόλαδο τότε (δεν ξέρω για τώρα) πωλούνταν μόνο σε φαρμακεία και ο κόσμος δεν ήξερε ότι οι ελιές έχουν κουκούτσι με αποτέλεσμα να σπάνε τα δόντια τους. Μέσω μιας εξαιρετικής καμπάνιας του ΟΠΕ τότε, το “Κέρασμα”, συνεργάστηκε λοιπόν με μερικούς από τους καλύτερους σεφ (π.χ. Λαζάρου, Πέσκιας) προκειμένου να φτιάξουν fusion πιάτα που να συνδιάζουν την Κινέζικη κουζίνα με τα Ελληνικά υλικά. Ο Πέσκιας συνεχίζει τέτοιους πειραματισμούς στα εστιατόρια του (Π-box στο Κολωνάκι και την Κηφισιά) τα οποία συνιστώ ανεπιφύλακτα σε όσους τολμηρούς προτίθενται να δώσουν κάτι παραπάνω προκειμένου να δοκιμάσουν καινοτόμα πιάτα φτιαγμένα πάντοτε με εξαιρετικά υλικά. Δυστυχώς μετά την αλλαγή στη διοίκηση ο οργανισμός πήρε την κάτω βόλτα και το “Κέρασμα” σταμάτησε. Ύπο αυτό το πρίσμα τα μαθήματα μαγειρικής του Ανεζίνα είναι σημαντικά όχι μόνο για το ξενοδοχείο, αλλά γενικότερα καθώς όσοι συμμετέχουν θα αναζητήσουν πιθανόν Ελληνικά υλικά στην χώρα τους όταν γυρίσουν. Ωστόσο καθώς δε μπορούμε να φέρουμε όλους τους ξένους στην Ελλάδα, είναι σημαντικό να οργανώσουμε καμπάνιες στο εξωτερικό όπου, σε συνεργασία με δικούς μας και δικούς τους σεφ, θα σχεδιάσουμε πιάτα που θα είναι φιλικά στις δικές τους συνήθειες και θα δένουν με τα Ελληνικά υλικά. Πέρα από τη Γαία αξίζουν πολλά μπράβο και στην οικογένεια Φιλίππου. Τα γιαούρτια Φάγε τα βρίσκει κανείς πλέον στα ράφια πολλών Σουπερ Μάρκετ στις ΗΠΑ (τουλάχιστον στην Ανατολική Ακτή) και μάλιστα άρχισαν να τα παρασκευάζουν σε ένα εργοστάσιο που άνοιξαν στην πολιτεία της Νέας Υόρκης.\n03/07/2011 at 23:43\nΕυχαριστω και εγω Κωστα για την ευχη σου,αλλα που τετοια!!Κατι η οικονομικη κριση και οι περικοπες στα εισοδηματα των γονιων μου,κατι οι αβεβαιες επαγγελματικες προοπτικες της αδερφης και του αδερφου κατι και το γεγονος πως φιλοδοξω να ανεβω στον Ευρωαπαικο Βορρα για μαστερ κατι που σαφως συνεπαγεται κοπο και χρημα εχουν κανει τις διακοπες ονειρο θερινης νυκτος!!!Αλλα το ζητημα και τωρα θα το επεκτεινω και στην χωρα ειναι να μην κανουμε αλλο τον Ξανθοπουλο και την Μαρθα Βουρτση.Προσωπικα οπως φαινεται και απο τα σχολια μου ειμαι καργα δυσπιστος απεναντι στην ελευθερη αγορα.Κατι που μεταφραστηκε και στις τελευταιες εκλογες οπου το εριξα στο ΚΚΕ.Κλειστε τις οθονες ειδικα κατι Σωτηρηδες,γιατι αναμενεται η δημιουργια εστιων μολυνσης!!!Πλακα κανω.Αλλα απο την αλλη καπως δεν πρεπει να προχωρησουμε??Εγω πιστευω οτι μπορουμε να προχωρησουμε και παιζει να ειμαι ο μοναδικος στον πλανητη!!!!!Και δεν το λεω επειδη το διαβασα στην Καθημερινη η το esquire αλλα επειδη βλεπω οτι υπαρχουν και τα περιθωρια.Για παραδειγμα πιστευω οτι θα μπορουσαν κατω στην Κρητη να ορισουν νεες περιοχες κοντα στον αστικο ιστο που να εχουν τις απαραιτητες υποδομες.Επισης θα μπορουσαν να φτιαχτουν τα νοσοκομεια που θα φερναν και τους λεγομενους τουριστες υγειας και μετα να βλεπεις τον Γιακουμπ να παρακαλαει να προσληφθει στην Κρητη!!!Αλλα πανω εκει ξυπναω και βλεπω οτι πιο πιθανο ειναι να παω διακοπες φετος παρα να γινει κατι απο ολα αυτα!!!Χα χα χα!!\n06/07/2011 at 01:27\nΚαλα ρε Μαριε, μια ερωτηση γιατι δεν μπορω να το αφησω ασχολιαστο. Αυτο που σε διδαξε η κριση ειναι οτι το ΚΚΕ ειχε δικιο? Δηλαδη αυτοι που ελεγαν για αυξηση μισθων στο δημοσιο και αθροες προσληψεις θα ειχαν σωσει την Ελλαδα λες?\nΚαι για να επιστρεψουμε στο θεμα\nΚαταρχας, εξαιρετικη ιδεα να πας σε νησι αρχες Ιουλιου, ειναι αδεια, οι μαγαζατορες ειναι ακομα χαλαροι και ευγενικοι, οι τιμες σχετικα λογικες και ο καιρος θαυμασιος. Στα σημεια που εθιξες:\nα) καλη φαση τα ρεβυθια στις Κυκλαδες, τα απεφευγα αλλα ταφαγα τωρα σχεδον με το ζορι και ηταν πολυ καλα.\nΚατα τα αλλα, το φαϊ οπως παντα πολυ καλο σε 5-10 πραγματα (φρεσκο ψαρι πχ), αλλα η ποικιλια μαλλον συνεχιζει να λειπει και οι τιμες συχνα μαλλον υψηλες για το σερβις/κοστος/elaboration κτλ.\nΕφαγα παντως για πρωτη φορα στις Κυκλαδες απο κανονικο ελληνικο εστιατοριο τρομερες σπαγκεττι, αλ ντεντε, με θαυμασιες σαλτσες (τοννο αλλα λιβορνεζε με ντοπια καπαρη, μμμμμμ), χωρις να την εχουν ψωνισει μαλιστα (τιμες στα 15 ευρω με αφθονο κρασι και κερασμενο μοσχατο για χωνευτικο!). Βοηθαει οτι ο συνεταιρος ηταν Ιταλος (μας διαβεβαιωνε ομως οτι ο μαγειρας ειναι Ελληνας και μαγειρευε με μαλλον ελληνικο τροπο). Το μερος το συστηνω ανετα για οποιον παει Σιφνο.\nβ) δεν ξερω τι ρολο επαιξε ο “βιοκλιματικος σχεδιασμος”, ημουν σε ξενοδοχειο χτισμενο κατα το 60 και δεν ανοιξαμε κλιματισμο ουτε για αστειο. Οπως ειπα, ο καιρος ειναι χαρμα, επαρκης ζεστη για μπανια, θαυμα για βολτες το βραδυ.\nγ) περι σκουπιδιων, ρωτησες που πεταει τα σκουπιδια το 99% του νησιου? Καταλαβαινω οτι απο Αμερικη προερχομενος εχει κανεις μεγαλη ανοχη στο ανακατεμα των σκουπιδιων σε τεραστιες σακουλες και dumping σε χωματερες, αλλα εδω ειναι Ευρωπη, οπου σοβαρη ανακυκλωση εχω δει ακομα και σε χωριο 50 κατοικων στην βορεια Καστιλλη. Πριν 8 χρονια. Για Ευρωπη, ειμαστε ακομα δυστυχως αρκετα πισω στα σκουπιδια, εως απαραδεκτα πισω σε μερικες περιπτωσεις (βλ χωματερες σε γκρεμους).\n06/07/2011 at 10:20\nΣωτηρη,καταρχας θα ηθελα πολυ να απαντησεις σε καποια αλλα ερωτηματα που εχω θεσει αν εχεις τον χρονο.\nΤωρα,στο ερωτημα που μου θετεις δεν με επεισε το ΚΚΕ οτι εχει δικιο γενικα και αοριστα.Ουτε με επεισε να το ψηφισω για να σωσει την χωρα συνεπως και εμενα.Με επεισε σε μεγαλο βαθμο ομως για τα αιτια της κρισης.Διαβαζοντας διαφορες ΚΟΜΕΠ(που αγορασα οικειοθελως) ηρθα σε επαφη με την αποψη αυτη και σε πολλα σημεια με βρισκει συμφωνο.Οχι οτι διαβασα μονο τις ΚΟΜΕΠ και “ξεστραβωθηκα”.Το ευρος των αναγνωσεων μου εκτεινεται σε ολο το πολιτικο φασμα.Ειναι βεβαιο οτι ενδιαφερουσες αναλυσεις θα βρεις απο ολες τις πλευρες.Αλλιως θα καταληξεις να συζητας σε καφενεια για το αν φταει η ΝΔ,το ΠΑΣΟΚ,το ΚΚΕ και δεν ξερω τι αλλο.Δυστυχως τα υπολοιπα κομματα κινουνται στην λογικη αυτη με αποτελεσμα να μην προτεινουν κατι ουσιαστικο.Οποτε επιλεγω το μη χειρον βελτιστον.Η αποχη δε ειναι μια επιλογη που την θεωρω εντελως ηλιθια.Τελος,οσον αφορα το ΚΚΕ οπως και καθε ΚΚ που σεβεται τον εαυτο του δεν εχει ως προγραμματικη θεση την αυξηση του Δημοσιου η των μισθων.Ειναι ξεκαθαρο πως ενα ΚΚ ζηταει την ανατροπη του παροντος συστηματος και την δημιουργια ενος νεου.Αρα το ερωτημα που τιθεται σε αυτην την περιπτωση ειναι αν σου αρεσει το παρον συστημα η αν δεν σου αρεσει και θες κατι καινουργιο.\nΥ.Γ Το β προσωπο δεν αναφερεται σε εσενα Σωτηρη,πιστευω οτι μπορεις να καταλαβεις το σχημα λογου.\n06/07/2011 at 10:35\nΟσον αφορα τις αναλυσεις των διαφορων οικονομολογων,πολιτικων,δημοσιογραφων κλπ που μπορει να βγαινουν στα ΜΜΕ η να προσπαθουν να προβαλλουν τις ιδεες τους προς τα εξω με οποιονδηποτε αλλο τροπο οπως η συγγραφη βιβλιων διακρινω πως πολλοι η περισσοτεροι θα ελεγα απο αυτους ανηκουν σε δυο κατηγοριες.\nΤο Μνημονιο για αυτους φταιει για τα παντα και αναλογως της πολιτικης τοποθετησης βαζουν πρασινες η μπλε πινελιες στις ευθυνες.Συνηθως βαζουν πολυ απο το ενα χρωμα και λιγοτερο απο το αλλο για να φαινονται και αντικειμενικοι.Εχουν λογο αντικοινοβουλευτικο και ψευτοεπαναστατικο.Συν τοις αλλοις πουλανε και ολιγον πατριωτισμο.Επειδη οι περισσοτεροι ειναι λερες ετσι και αλλιως εμενα δεν με πειθουν και δεν τους παω καθολου.\nΣυνηθως απο Κολωνακι και ΒΠ.Οχι οτι οι παραπανω δεν ειναι απο εκει(και ειναι ενας προσθετος λογος για να με κανουν να αηδιαζω).Οπως και να εχει δηλαδη,εντελως ξενο λεξιλογιο,εντελως ξενη νοοτροπια.Αλλα αν εμεναν εκει καλα θα ηταν ολα και δεν θα τους σχολιαζα.Το προβλημα τους ειναι οτι φερονται σαν την κυρια απο την Αργεντινη που ανεφερα σε παλιοτερο σχολιο και σε εβγαλε εκτος εαυτου.Προσπαθουν να με κανουν καθ’εικονα και καθ’ομοιωσιν ενος προτυπου που εχουν στο μυαλο.Πολλοι απο αυτους δε ειναι καιροσκοποι και “βρωμικοι”.Και αυτο τα κανει ακομη χειροτερα τα πραγματα.Γιατι αυτο προσπαθουν να το κρυψουν κατω απο ενα υφος σοβαροφανες,σεμνοτυφο και γκλαμουρατο.\n06/07/2011 at 10:55\nΚαι εδω θελω να τονισω κατι ενδιαφερον.Τις τελευταιες ημερες,οποιος εχει παρακολουθησει εστω και λιγο τα ελληνικα ΜΜΕ,θα εχει παρει χαμπαρι οτι υπαρχει μια κοντρα μεταξυ του ομιλου Κουρη με τον ομιλο Αλαφουζου.Δεν ξερω για ποιο λογο γινεται αυτο και σε ποιο επεισοδιο εχει φτασει εσχατως το σιριαλ,ομως επειδη αν υπαρχει Θεος οντως θα εχει πολυ χιουμορ,η κοντρα αυτη συνοψιζει ακριβως το νοημα της αντιπαραθεσης μεταξυ λαικιστων απο τη μια και ελιτιστων-κοσμοπολιτων απο την αλλη.Δυστυχως ομως σε εμας τους τριτους μας δειχνει να καταλαβουμε την ελληνικη παθογενεια και το ποσο μερος του προβληματος ειναι και οι δυο σχολες σκεψης…\n06/07/2011 at 13:15\nποια ερωτηματα λες Μαριε? Αν ειναι τα περι Φλωριδας, με καλυπτει 95% ο Κωστας. Θα τονισω ενα πραγμα που ειπε περι υποδομων: αυτα που εγραψα στο προηγουμενο κειμενο μου ισχυουν 3 φορες παραπανω για 60ηδες και πανω. (βλ και τι απαντω στον Μυρωνα)\nΤι ειναι το ΚΟΜΕΠ?\n06/07/2011 at 16:50\nΕχω και κανα δυο αλλα.Εχει απαντησει ο Κωστας τουλαχιστον σε καποια απο οτι ειδα.Οι απαντησεις που εχει δωσει βεβαια ισως σε καλυπτουν.\nΑ βρε Σωτηρη δεν εισαι μεσα στα κολπα!!!ΚΟΜΕΠ σημαινει Κομμουνιστικη Επιθεωρηση.Ειναι περιοδικες εκδοσεις του ΚΚΕ(ανα τριμηνο αν δεν κανω λαθος) που πραγματευονται διαφορα ζητηματα οπως οι οικονομικες η οι πολιτικες εξελιξεις,ιστορικα και φιλοσοφικα ζητηματα,σχεσεις των φυλων,συνδικαλιστικα η θεματα οργανωσης κλπ με την συγκεκριμενη οπτικη εννοειται.Απο εκει και επειτα βεβαια υπαρχουν και αλλες πηγες προβολης των θεσεων στο κοινο οπως τα κομματικα εντυπα,οι θεσεις των συνεδριων η και της κεντρικης επιτροπης του κομματος σε συγκεκριμενες περιστασεις.\n07/07/2011 at 05:49\nΕπανέρχομαι μετά από έναν εξαντλητικό διάλογο με τον Αθανάσιο για το νόμο περί δωρητών οργάνων για να πω στο Σωτήρη ότι χαίρομαι που πέρασε καλά στη Σίφνο, και να κάνω μερικές επισημάνσεις στο Μάριο. Φίλε Μάριε, για να στραφεί κανείς στο ΚΚΕ δεν αρκεί να μην είναι ευχαριστημένος με το καινούργιο σύστημα. Πρέπει να ισχύουν και οι παρακάτω συνθήκες.\nΑ) Το ΚΚΕ να μην ευθύνεται για τη δυσλειτουργία του ισχύοντος συστήματος. Για αυτό δεν παίρνω όρκο. Αντίθετα μάλιστα θεωρώ ότι το ΚΚΕ έχει παίξει το ρόλο του σαμποτέρ που πετάει γρανάζια στη μηχανή, για να βγει μετά και να μας πει “είδατε που δεν τραβάει η μηχανή που διαλέξατε?” ώστε να μας πουλήσει τη δικιά του.\nβ) Το σύστημα που ευαγγελίζεται το ΚΚΕ να είναι είναι καλύτερο από το ισχύον με τα όποια προβλήματά του. Αν και ξέρεις ότι σε κάποιο βαθμό θεωρώ ότι ο κεντρικός σχεδιασμός έχει πλεονεκτήματα, θεωρώ ότι το σύστημα έχει στο μυαλό του το ΚΚΕ είναι χειρότερο με βάση τα δικά μου κριτήρια.\nγ) Ακόμα και να ισχύει το β, πρέπει επιπλέον να έχεις εμπιστοσύνη στις ικανότητες αυτών που θα κληθούν να υλοποιήσουν το νέο σύστημα. Εγώ λοιπόν βλέπω την Παπαρήγα, την παραθυρο-σχολιάστρια Κανέλη, και τους υπόλοιπους του ΚΚΕ που αγνοούν οποιαδήποτε συνεισφορά στην οικονομική επιστήμη από το Μαρξ και μετά, και η σκέψη ότι οι άνθρωποι αυτοί θα σχεδιάσουν ένα νέο οικονομικό σύστημα και θα διευθύνουν τους παραγωγικούς πόρους της χώρας στο σύνολό του (σε αντίθεση με το αποκεντρωμένο αγοραίο σύστημα όπου η αποφάσεις είναι κατακερματισμένες σε πολλές παραγωγικές μονάδες) μου φέρνει ανατριχίλα.\n08/07/2011 at 02:58\nΚωστα ισως κανω λαθος που απαντω γιατι πολυ απλα το σχολιο αυτο δεν εχει σχεση με το θεμα του κυριως αρθρου.Θα προσπαθησω λοιπον να ειμαι οσο το δυνατον πιο συντομος και ελπιζω να γραψω τις αποψεις μου περισσοτερο αναλυτικα σε ενα περισσοτερο σχετικο αρθρο.\nα)Ευθυνες μπορουν να αποδοθουν παντου.Ευθυνες για την κριση μπορει να εχω και εγω και εσυ για αποφασεις που εχουμε παρει.Εξαλλου η οικονομια αποτελειται απο μεγαλες και μικρες επιχειρησεις,απο ισχυρα και λιγοτερο ισχυρα ατομα η ομαδες ατομων.Αν μιλησουμε για τις τελευταιες και ιδιως αν επικεντρωθουμε στις πολιτικες,ειναι βεβαιο πως το ΚΚΕ δεν μπορει να εχει σαφως τις ευθυνες με τα δυο μεγαλυτερα κομματα της χωρας,πολυ περισσοτερο αν αναφερομαστε στην κατασταση της διεθνης οικονομιας με μεγαλα κομματα η κυβερνησεις αλλων χωρων.Σε καθε περιπτωση το ΚΚΕ ακομα και αν εχει ακολουθησει την συγκεκριμενη τακτικη ειναι βεβαιο πως δεν θα μπορουσε να ειναι ιδιαιτερα απολεσματικο.\nβ)Εχω διαβασει καποια αρθρα σου παλιοτερα και οντως αποδιδεις στον κεντρικο σχεδιασμο καποια πλεονεκτηματα.Σε καθε περιπτωση,τις κριτικες αναφορικα με την λειτουργια της ΕΣΣΔ,της μαοικης Κινας κλπ τις εχω ακουσει.Δεν τις εχω ζησει.Νομιζω πως πολλα αρνητικα εγιναν τοτε,ασχετως της προπαγανδας που μπορει καποια να τα υπερδιογκωνει καποια να τα επινοει η να μην αναφερει καποια καλα.Αλλα οσον αφορα το σημερα κατι δεν μου παει καλα.Θα ερθει η αλλαγη απο το κομμουνιστικο κινημα?Μακαρι,οπως και μακαρι να ερθει απο οποιοδηποτε αλλο κινημα η πολιτικο χωρο…\nγ)Εδω νομιζω πως συμφωνουμε.Πιστευω πως το συγκεκριμενο κομμα αποτελει ενα κλειστο κομμα.Τοσο οσον αφορα την λειτουργια και τις δομες ,αλλα και οσον αφορα την ιδια τη νοοτροπια των μελων και των στελεχων αλλα και τον τροπο ζωης και τις σχεσεις τους μεταξυ τους και με την υπολοιπη κοινωνια.Ειναι αληθεια πως ενας ανθρωπος εντονα προκατειλημενος και οταν μαλιστα εχει παρει την εξουσια με βιαιο τροπο θα κανει παρα πολλες λανθασμενες κρισεις.Πολυ περισσοτερο οταν ο μαρξισμος μπορει να χαρακτηριστει σαν ιδεολογια απο μανιχαιστικες τασεις.Επομενως μια προσπαθεια οικοδομησης του σοσιαλισμου εκ προοιμιου ξεκιναει με την υποθεση οτι καποιοι πρεπει να κυνηγηθουν.\n08/07/2011 at 03:04\nΠαντως η αληθεια ειναι οτι η κριτικη που ασκειται σε ενα ΚΚ γενικοτερα εχει να κανει με την αρνηση του να αποδεχτει την ατομικη περιουσια,οχι μαλιστα με ορους ηθικης οπως π.χ μια θρησκευτικη ομαδα.Η αληθεια ειναι ομως πως τα ΚΚ εχουν δικιο κατα τη γνωμη στο οτι πηγη των μεγαλυτερων προβληματων, αποτελει η υπαρξη της.Οπως επισης συμμεριζομαι την αποψη οτι η πηγη των αντιθεσεων σχετιζεται με την ιδιοκτησια και μονο με αυτην.Ενδεχομενως σε ατομικο επιπεδο θα εβαζα και το ερωτικο στοιχειο,αλλα μιας και μιλαμε για κοινωνιες η ομαδες ανθρωπων αυτο εξαλειφεται.\n11/09/2011 at 00:38\nΚωστα μια και περασα καπως προσφατα απο τον Δρυο, μια σημειωση:\nκαταρχας ωραιο φαινεται το συγκροτημα που αναφερεις.\nγιατι δεν λες ομως και καμμια κουβεντα για το μερος γενικα, ειδικα την προσβαση στην παραλια που εχει γινει κατι μεταξυ διασχισης λαβυρινθου και αγωνα εμποδιων? Και αυτο βεβαια επειδη υπαρχουν 500 μικροϊδιοκτητες που δεν λενε να χασουν 5% του οικοπεδου τους για να περασει ενας δρομος της προκοπης?\nΓιαυτο μαρεσουν οι μεγαλες ιδιοκτησιες, γιατι εσωτερικευουν τις εξωτερικοτητες. Σε μεγαλες επενδυσεις, απο Κοστα Ναυαρινο μεχρι Πορτο Καρρας, τετοιο πραγμα δεν το βλεπεις.\n11/09/2011 at 17:34\nΣωτήρη έχεις δίκιο για το δρόμο. Δεν ξέρω, για να είμαι δίκαιος, αν ευθύνονται οι ιδιοκτήτες ή η έλλειψη πρωτοβουλίας των τοπικών αρχών. Όταν επισκεύτηκα το νηπιαγωγίο η τσουλίθρα και γενικά η παιδική χαρά ήταν σε άσχημη και επικίνδυνη για τα παιδιά κατάσταση, και ένας γονέας παραπονέθηκε ότι ο δήμαρχος δεν κάνει τίποτα. Γενικά υπήρχε η αίσθηση ότι προτεραιότητα είχαν η Νάουσα και η Παροικιά.\nΣυγνώμη τέλος για τη σιωπή. Φέτος πρνάω κρίση για ανανέωση του συμβολαίου μου από το πανεπιστήμιο και έχω πέσει με τα μούτρα στις εργασίες μου.\n11/09/2011 at 19:31\nΚάθε επιτυχία εύχομαι, αλλά δεν θα σου ανανεώσουμε το συμβόλαιό σου εδώ! :-Ρ\nπας για tenure? καλη δουλεια κιαπομενα.\nΟσο για τον Δρυο, οι εφημερες υποδομες μπορουν να φτιαξουν, η φρικτη ρυμοτομια ομως γινεται χειροτερη οσο αναπτυσσεται ενα μερος. Αυτα τα εγκληματα μενουν για παντα στις περισσοτερες περιπτωσεις, δυστυχως.\n11/09/2011 at 21:30\nΕυχαριστώ παιδιά! Σωτήρη δεν πάω ακόμα για tenure, τα συμβόλαια εδώ πριν το tenure είναι διετή οπότε πάω για ανανέωση για την τρίτη διετία.\n12/09/2011 at 18:24\nΕξαιρετική και σχετική η ομιλία του Αρίστους Δοξιάδη. Σε γενικές γραμμές με βρίσκει απόλυτα σύμφωνο.\n12/09/2011 at 21:33\nβλεπε και το σχετικο κειμενο του Αριστου εδω\n03/05/2012 at 16:55\nΜια που έρχεται το καλοκαίρι, ορίστε και η σελίδα του Anezina Village στο Facebook. http://www.facebook.com/#!/pages/Anezina-Village/322300101149021\nΑπό πίτα που δεν τρως, τι σε νοιάζει κι αν πετύχει;\n2042 queries. 2.950 seconds.


Μπιφτέκια τόνου στο φούρνο - CityVibes.gr\nWritten by Άγγελος Αρχοντάκης on 27/07/2021\n( Χρόνος ψησίματος: 20 λεπτά )\n3 κονσέρβες τόνου με νερό ( 480 γραμ. )\n1 ξερό κόκκινο γλυκό κρεμμύδι\n15 γραμ. φρέσκος μαϊντανός, κόλιανδρος & δυόσμος\n1 αυγό μεγάλο ή ( 2 μικρά )\n60 γραμ. νιφάδες βρόμης\nΗλιέλαιο ( για το ταψί )\n2 λεμόνια κομμένα σε τέταρτα & ψιλοκομμένος μαϊντανός ( για το σερβίρισμα )\n1) Προθερμαίνετε τον φούρνο στους 180 βαθμούς στον αέρα.\n2) Σε ένα σουρωτήρι σουρώνετε τον τόνο στύβοντας τον με τα χέρια σας για να φύγουν τα πολλά υγρά.\n3) Σε ένα μπολ σπάτε και ρίχνετε το αυγό.\n4) Ψιλοκόβετε όλα τα μυρωδικά και το κρεμμύδι σας.\n5) Σε μία μπασίνα ή μεγάλο μπολ ρίχνετε το σπασμένο αυγό, τον στραγγισμένο τόνο, το ψιλοκομμένο κρεμμύδι,\nτα ψιλοκομμένα μυρωδικά, την βρόμη και τον κουρκουμά.\n6) Ζυμώνετε καλά όλα τα υλικά σας μέχρι να προκύψει μία αφράτη ζύμη.\n7) Πλάθετε την ζύμη σας σε μικρά μπαλάκια.\n8) Με ένα πινέλο με ηλιέλαιο αλείφετε ένα αντικολλητικό ταψί.\n9) Τοποθετείτε ένα-ένα τα μπιφτέκια πάνω στο ταψί.\n10) Βάζετε το ταψί στον φούρνο και ψήνετε τα μπιφτέκια σας για 20 λεπτά.\n11) Στα 10 λεπτά ανοίγετε τον φούρνο και γυρίζετε τα μπιφτέκια σας από την άλλη πλευρά για να ψηθούν και να\nπάρουν χρώμα και από τις 2 πλευρές.\n12) Μόλις περάσουν τα 20 λεπτά, ψηθούν και πάρουν ένα χρυσαφένιο χρώμα τα μπιφτέκια σας κλείνετε τον\nδιακόπτη του φούρνου, ανοίγετε την πόρτα του φούρνου και αποσύρετε τα μπιφτέκια σας.\n13) Πλένετε και ψιλοκόβετε λίγο μαϊντανό.\n14) Πλένετε και κόβετε σε τέταρτα 2 λεμόνια.\n15) Σερβίρετε σε πιάτα και πασπαλίζετε με ψιλοκομμένο μαϊντανό και γαρνίρετε με τα τέταρτα των λεμονιών.\n1) Μπορείτε εάν θέλετε να συνοδέψετε τα μπιφτέκια σας με ψιλοκομμένη σαλάτα μαρούλι με σος λεμονιού ή ρύζι\nή πατάτες φούρνου.\n2) Επίσης μπορείτε εάν θέλετε να πασπαλίσετε με λίγη πάπρικα τριμμένη.\n3) Εάν θέλετε μπορείτε να συνοδέψετε τα μπιφτέκια σας με βραστά λαχανικά ( π.χ μπρόκολο, καρότο κ.α.λ ).\n4) Μπορείτε εάν θέλετε να συνοδέψετε τα μπιφτέκια σας με ένα dip μουστάρδας ή κέτσαπ ή κόκκινης σάλτσας.\nTagged as αυγό Γεύσεις δυόσμος Ηλιέλαιο Κόλιαντρο κουρκουμάς λεμόνι Μαγειρική μαϊντανός νιφάδες βρόμης ξερό κρεμμύδι τόνος\nConcert Review: Η Δημοκρατία των Kadebostany συνεχίζει να κρατά καλά στη Θεσσαλονίκη (26.07.21, Μονή Λαζαριστών)


Ο διαιτητής ρωτούσε τον κάμερα μαν! - Sportdog.gr - Αθλητικά Νέα | Ειδήσεις | Sport\n17/12/10 - 16:49\nΟ διαιτητής ρωτούσε τον κάμερα μαν!\nΚόντεψε να πάθει εγκεφαλικό ο Μίλαν Τόμιτς με τον διαιτητή Πέτρο Παπαπέτρου το βράδυ της Πέμπτης. Ο διεθνής διαιτητής έφτασε στο σημείο να ρωτάει τους κάμερα μαν της ΕΡΤ για να μάθει αν έγιναν επεισόδια στις εξέδρες, στο ματς του Ηλυσιακού με τον Ολυμπιακό.\nΔεν έχει ξαναγίνει διαιτητής να ψάχνεται για να γράψει στο φύλλο αγώνα και να ρωτάει κάθε λογής αναρμόδιο. Ο τύπος ήθελε να το παίξει ρέφερι κλάσης και όταν τον πήρε χαμπάρι ο μάνατζερ του Ολυμπιακού και του όρμησε, ο Παπαπέτρου του απάντησε πως ο πρώτος διαιτητής πρέπει να είναι ενήμερος για όλα. Ακόμα και για το αν έγιναν επεισόδια ανάμεσα στους οπαδούς στην κερκίδα. Λες κι αν γινόταν κάτι φοβερό, δεν θα το έβλεπαν όλοι στο τεράστιο κλειστό των Ιλισίων.\nΜιλάμε για απίστευτη κίνηση από τον ρέφερι εκ Πιερίας, που κατάφερε να γίνει πρώτος διαιτητής σε αγώνα Α1, λόγω της τιμωρίας έξι συναδέλφων του από την ΚΕΔ. Πήρε εξουσία και άρχισε να ρωτάει όποιον έβρισκε μπροστά του.\nΚαλά που δεν ρώτησε και την καθαρίστρια του γηπέδου...


Διαβάστηκε από 1879 αναγνώστες - Ημερομηνία δημοσίευσης: 16/4/2018\nTags: ΕΚΠΟΜΠΕΣ, CO2, ETAΙΡΕΙΕΣ\nΤο θέμα είναι αν τα όρια αυτά είναι εφικτό να πιαστούν από κινητήρες εσωτερικής καύσης. Γιατί τελικά αποδεικνύεται πως δεν περιορίζεται στους ντίζελ το πρόβλημα. Επίσης αν είναι εφικτό, με τι κόστος. Γιατί αν είναι να μην υπάρχει μικρομεσαίο αμάξι κάτω απο 25χιλιάρικα για να βγει η ζημιά με τόσα συστήματα που θα ενσωματώνει μόνο και μόνο για να πιάσει τα όρια, καλά κρασιά. Ήθελα να ξερα, αυτοί που καθορίζουν τα όρια ρύπων, έχουν καθόλου γνώσεις μηχανολογίας ή απλα πετάνε ενα νούμερο και όποιον πάρει ο χάρος;\nΔεν είναι σώφρων, κ.τ.λ. κάποιοι, κάποιος να έχουν, έχει ΜΟΝΟΠΩΛΙΟ.- Στην συγκεκριμένη περίπτωση η Κίνα... ας προβεί σε εξορθολογισμό, κ.τ.λ. ΟΛΟΚΛΗΡΗ η Ευρώπη, ώστε να μην ΜΕΙΝΕΙ ΠΙΣΩ ΣΤΙΣ ΕΞΕΛΙΞΕΙΣ...


Το προφίλ του ΟΦΗ | Apollon FC\nΤον ΟΦΗ θα αντιμετωπίσει ο Απόλλωνας στον Β’ προκριματικό γύρο του UEFA Europa League.\nΟ αγώνας θα διεξαχθεί στην Ελλάδα την Πέμπτη 17/9/2020.\nΟ Όμιλος, όπως είναι γνωστός, ιδρύθηκε το 1925 και αγωνίζεται στο «Θεόδωρος Βαρδινογιάννης», γνωστό ως Γεντι Κουλέ και είναι χωρητικότητας 9,088.\nΗ ομάδα της Κρήτης τερμάτισε στην 6η θέση του βαθμολογικού πίνακα την περασμένη αγωνιστική περίοδο με 36 βαθμούς. Σε 36 αγώνες μέτρησε 10 νίκες, έφερε έξι ισοπαλίες ενώ έχασε τις άλλες 20.\nΠροπονητής του ΟΦΗ είναι ο Γιώργος Σίμος και βρίσκεται στο τιμόνι της τεχνικής ηγεσίας των ασπρόμαυρων από τον Ιούλιο του 2019.\nΣτην ομάδα βρίσκεται και ο πρώην βοηθός προπονητής της ομάδας μας, ο κ. Περικλής Παπαπαναγής ενώ στο ρόστερ βρίσκονται οι πρώην ποδοσφαιριστές μας, Αντριάν Σαρδινέρο και Βαχίντ Σελίμοβιτς.\nΠρώτος σκόρερ της ομάδας ήταν ο Ζοάο Φιγκεϊρέδο, ποδοσφαιριστής ο οποίος αντιμετώπισε στο παρελθόν τον Απόλλωνα με τα χρώματα της Ζαλγκίρις.\nΣτην ιστορία του ο ΟΦΗ έχει ένα Κύπελλο Ελλάδας την αγωνιστική περίοδο 1986-1987. Δεν έχει κατακτήσει ποτέ το πρωτάθλημα της χώρας ωστόσο την αγωνιστική περίοδο 1985-1986 τερμάτισε στην 2η θέση του βαθμολογικού πίνακα.\nΜια από τις μεγαλύτερες διακρίσεις του ΟΦΗ είναι όταν έφτασε στη φάση των «16» του Κυπέλλου Κυπελλούχων τη σεζόν 1987-1988 και στη φάση των «16» του Κυπέλλου UEFA το 1993-1994.\nΜε τον ΟΦΗ στον Β’ προκριματικό γύρο του UEL\nΟ Σωφρόνης Αυγουστή για την κλήρωση του UEFA Europa League


Καταστροφείς κλαδιών υπέρ βαρέος ...\nΚαταστροφέας κλαδιών υπερβαρέου τύπου F.A.Y1400 από την κατηγορία μηχανημάτων καταστροφείς κλαδιών χόρτων υπερ βαρεου τύπου F.A.Y. Καταστροφέας, σπαστηρας με σφυριά ενισχυμένης κατασκευής που προσαρμόζετε σε τρακτέρ και καταστρέφει ότι βρει μπροστά του. Ένα θωρηκτό μικρών διαστάσεων (ο συγκεκριμένος έχει κοπή 140cm και ολικό 160cm διότι χρησιμοποιείτε σε αμπελώνες με περιορισμένο χώρο) για απαιτητικές εφαρμογές για τον επαγγελματία αγρότη.\nΒασικός εξοπλισμός για τους καταστροφείς F.A.Y1400.\nΠλαίσιο κατασκευασμένο από ατσαλένιο χάλυβα υψηλής αντοχής με διπλή επένδυση λαμαρίνας σύνολο πάχος 8+5 χιλιοστών.\nΤριπλή οδοντωτή κόντρα από πι για τέλεια καταστροφή των κλαδιών.\nΑλέθει κλαδιά διαμέτρου 12+ cm σύνολο πάχους .\nΕξωτερική ρύθμιση των 5 ιμάντων τύπου xpb 1360.\nMαχαιροφόρος άξονας (rotor shaft stal 52 Ø 194 σε 12 mm) & P.T.O. 540 στροφές με κουζινέτα που φέρουν διπλά βαρελοειδή ρουλεμάν 120Χ60.\nΠροσβάσιμα σημεία λίπανσης για εύκολη συντήρηση του καταστροφέα.\nΠίσω προσαρμογή ρυθμιζόμενου κυλίνδρου Φ194Χ6mm.\nΚαταστροφέας υπερβαρεου τύπου που προσφέρει:\nΑντοχή: Αντέχει μεγάλες καταπονήσεις διότι φοράει ότι ποιοτικότερο και ενισχυμένο εξάρτημα υπαρχή…\nΟικονομία: Έχει ελαφρύ δούλεμα λόγο το ότι διαθέτη το κατάλληλο και μελετημένο πλαίσιο σασί, σε συνδυασμό με στροφείο ειδικής ελικοειδής κατασκευής καταφέρνει να μην ζορίζει το τρακτέρ (κάνοντας βολάν από μόνο του) πετυχαίνοντας οικονομία καύσιμων στον ελκυστήρα με μηδενικές φθορές.\nΤέλειο αποτέλεσμα κοπής: Η υποδομή, το σωστό στήσιμο του μηχανήματος και η συνεχόμενες έρευνες παρέχουν έναν καταστροφέα κλαδιών χόρτων που ανταποκρίνεται απόλυτα σε ένα πρότυπο, που δεν έχει ελαττώματα. (Ξυρίζει και Θρυμματίζει)\nΑθόρυβο: Αθόρυβη, Ξεκούραστη αλλά δημιουργική εργασία.\nΕλάχιστες φθορές: Έκτος από σφυριά και βίδες ανά ώρες εργασίας, και αυτό συνεπάγεται με την χρήση και τα εδάφη που λειτουργεί ο σπαστηρας κλαδιών δεν μπαίνει κλειδί….\nΚαταστροφέας κλαδιών υπερβαρέου τύπου F.A.Y1400\nΕτικέτες: Καταστροφέας , κλαδιών , υπερβαρέου , τύπου , fay1400 , Καταστροφείς , υπέρ , βαρέος , f.a.y\nΚαταστροφέας Αμπελουργικός.Αμπελουργικός Καταστροφέας κλαδιών και χόρτων FS 140. Προσαρμόζεται σε όλους τους τύπους των τρακτέρ και είναι ιδανικό..\nΚαταστροφέας βαρέου τύπου.Καταστροφέας κλαδιών, χόρτων με σφυριά και υδραυλική μετατόπιση βαρέως τύπου “FS2000” από την κατηγορία γεωργικών μηχανημάτω..\nΚαταστροφέας βιομάζας για παραγωγή πέλλετ.Καταστροφείς με σφυριά “FSR2000” για το θρυμμάτισμα, την συλλογή και την μεταφορά των κλαδιών, χόρτων, ξύλων..


Pizza 5€ Ελαχ. 31' Χρόνος\nΑνατολίτικη 5€ Ελαχ. 44' Χρόνος\nBurgers 0€ Ελαχ. 35' Χρόνος\nΠαλαιό Φάληρο 680μ.\nΨητά - Grill 8€ Ελαχ. 37' Χρόνος\nΦαλάφελ 8€ Ελαχ. 40' Χρόνος\nΦαλάφελ, Ανατολίτικη, Ψητά - Grill\nΜεζεδοπωλείο 3,5€ Ελαχ. 30' Χρόνος\nBurgers 6,5€ Ελαχ. 47' Χρόνος\nPizza 0€ Ελαχ. 29' Χρόνος\nΆγιος Παντελεήμονας 7,3χλμ.\nΨητά - Grill 35€ Ελαχ. 45' Χρόνος


Το 'χει, φαίνεται, το ριζικό μας: κάθε τρεις και λίγο, αυτόκλητοι εθνικόφρονες παλαιάς και νέας κοπής αναλαμβάνουν να ξεκαθαρίσουν τα σχολικά βιβλία Ιστορίας απ' ό,τι θεωρούν ενοχλητικό για τα εθνικά και θρησκευτικά πιστεύω τους.\n* Το 1965 ήταν ο Σάββας Κωνσταντόπουλος και οι καθηγητές της Φιλοσοφικής Σχολής Αθηνών που επέβαλαν την πολτοποίηση του βιβλίου ιστορίας της Β' Γυμνασίου (βλ. διπλανή στήλη). Μετά το 1974, το ίδιο βιβλίο επανήλθε -και μάλιστα ως εξεταστέα ύλη στις Πανελλήνιες.\n* Το 1985 ξεσηκώθηκαν οι χριστιανορθόδοξοι φονταμενταλιστές, επειδή στην «Ιστορία του ανθρώπινου γένους» του Λ. Σταυριανού (Α' Λυκείου) υιοθετούνταν η δαρβινική θεωρία για την καταγωγή του ανθρώπου. Κατέβηκαν στο πεζοδρόμιο, έχασαν τη μάχη, αλλά κέρδισαν τον πόλεμο: το 1990, η κυβέρνηση Μητσοτάκη το απέσυρε απ' τα σχολεία.\n* Το 2002 ήρθε η σειρά του βιβλίου της Γ' Λυκείου «Νεότερος και Σύγχρονος Κόσμος». Πριν καν διανεμηθεί στα σχολεία, ο Γιάννης Βαρβιτσιώτης ζήτησε στη Βουλή την «πολτοποίησή» του, επειδή δεν μνημόνευε το Μανιάκι, «παραγνώριζε» τον ΕΔΕΣ κι έκανε λόγο για «δολοφονίες Τούρκων» κατά το ξέσπασμα της επανάστασης.\n* Αποτελεσματικότερος αποδείχθηκε ο ξεσηκωμός κυπρίων κι ελλαδιτών εθνικοφρόνων για μια αναφορά στον «υπερσυντηρητικό εθνικισμό» της ΕΟΚΑ του Γρίβα. Ο υπουργός Παιδείας Πέτρος Ευθυμίου διέταξε τη «διόρθωση» του βιβλίου, φορτώνοντας έτσι με το ζόρι μεταθανάτιες δάφνες κοινωνικού ανατροπέα στον αρχηγό της ημιδωσιλογικής «Χ»...\nΗ δαμόκλειος σπάθη μιας εθνικώς επαγρυπνούσας «κοινωνίας των λογοκριτών» αποτελεί διαχρονική παθογένεια του εκπαιδευτικού μας συστήματος. Καθόλου περίεργο, λοιπόν, που η ιστορία επαναλαμβάνεται στις μέρες μας, με στόχο τούτη τη φορά το καινούριο βιβλίο της Στ' Δημοτικού και τους συγγραφείς του (Μαρία Ρεπούση, Χαρά Ανδρεάδου, Αριστείδη Πουταχίδη, Αρμόδιο Τσιβά).\nΔεν πρόκειται ν' ασχοληθούμε εδώ με τα περιεχόμενα του συγκεκριμένου βιβλίου, οι επιστημονικές και παιδαγωγικές αδυναμίες του οποίου μπορεί και πρέπει να γίνουν αντικείμενο εποικοδομητικής κριτικής. Η προσοχή μας θα επικεντρωθεί στο λογοκριτικό «κίνημα για τη διάσωση της εθνικής μνήμης», που δίνει μια ακόμη μάχη για τον αποκλεισμό κάθε εναλλακτικής προσέγγισης της ελληνικής ιστοριογραφίας από τη δημόσια εκπαίδευση.\nΟπως αποδεικνύουν τα κείμενά του, δεν πρόκειται για αυθόρμητη αντίδραση αλλά για συγκροτημένη πολιτική κίνηση με συγκεκριμένους στόχους για το τι πρέπει να διδάσκεται στα ελληνικά σχολεία ως Ιστορία του τόπου.\nΛΑ.Ο.Σ. και «Ρήξη»\nΚεντρική δραστηριότητα του «κινήματος» αποτελεί η ηλεκτρονική συλλογή υπογραφών υπό μορφήν ανοικτής επιστολής προς τον πρωθυπουργό, το ΥΠΕΠΘ, την κυβέρνηση, τους βουλευτές και το Παιδαγωγικό Ινστιτούτο, με αίτημα την «άμεση απόσυρση κι επανασυγγραφή» του βιβλίου βάσει συγκεκριμένων προδιαγραφών.\nΠερισσότερο από την καταγγελία των «λαθών» και «παραχαράξεων» του επίμαχου εγχειριδίου, το νόημα της «επιστολής» έγκειται σ' αυτήν ακριβώς την έμμεση υπόδειξη της «εθνικά (και θρησκευτικά) ορθής» σχολικής ιστορίας. Οπως διακηρύσσουν οι υπογράφοντες, «οι Ελληνες έχουν δικαίωμα στην Αλήθεια τους» -με κεφαλαίο και (προφανώς) διαφορετική απ' την αλήθεια των άλλων...\nΟπως προκύπτει από τις υπογραφές και τη σχετική αρθρογραφία, ο πυρήνας του «κινήματος» συγκροτείται από 4 παράλληλες συνιστώσες:\n*Τον επικοινωνιακό μηχανισμό της Εκκλησίας της Ελλάδος (όπως τα μέλη της «Ειδικής Συνοδικής Επιτροπής Πολιτιστικής Ταυτότητος» Κων/νος Χολέβας και Βλάσης Αγτζίδης). Ο ίδιος ο Χριστόδουλος έδωσε τις ευλογίες του με ομιλία του στη Σχολή Αξιωματικών της ΕΛ.ΑΣ. (23/1/07).\n*Το ΛΑ.Ο.Σ. και ιδιαίτερα τα στελέχη του που προέρχονται από το λεπενικό «Ελληνικό Μέτωπο» του Μάκη Βορίδη (Χαρίτος, Δούμας, Καρδαράς).\n*Την ομάδα γύρω από τα έντυπα «Αρδην» και «Ρήξη» του Γιώργου Καραμπελιά.\n* Την υπερατλαντική ελληνοαμερικάνικη εθνικοφροσύνη, με μπροστάρισσα τη γνωστή μας «Παμμακεδονική Α.Ε.» των ΗΠΑ, που μπήκε στον χορό με μια σχετική καθυστέρηση. Η «Υπάτη Αντιπρόεδρος» της εταιρείας, Νίνα Γκατζούλη, υπέγραψε με αύξοντα αριθμό 1.578, ενώ τέσσερις «Επιχειρηματίες - πρώην Υπατοι Πρόεδροι» συνωθούνται μεταξύ 3.425 και 3.448. Ενας τους μάλιστα φέρεται να έχει υπογράψει δύο φορές (3.425 και 3.428)!\nΗ διαπλοκή των παραπάνω συλλογικοτήτων δεν περιορίζεται στη συνυπογραφή του ίδιου κειμένου, αλλά επεκτείνεται σ' όλες τις σχετικές δραστηριότητες. Τυπικό δείγμα, η εκδήλωση που πραγματοποίησε στις 23 Ιανουαρίου ο «Ομιλος για την Πατρίδα και τη Δημοκρατία» του Στέλιου Παπαθεμελή: μεταξύ των ομιλητών φιγουράρουν οι Αγτζίδης, Χολέβας και Καραμπελιάς, ενώ διαφημίστηκε από συλλογικότητες όπως το «Δίκτυο 21» κι η «Χριστιανική Φοιτητική Ενωση».\nΣυντονιστικό κέντρο της καμπάνιας αποτελεί το ηλεκτρονικό περιοδικό «Αντίβαρο» (www.antibaro.gr), που πήρε και την πρωτοβουλία συλλογής των υπογραφών. Από την ιστοσελίδα του, η σχετική αρθρογραφία αναπαράγεται σε έντυπα του εθνικόφρονος «χώρου», όπως το «Ρεσάλτο» του Θύμιου Παπανικολάου.\nΗ μελέτη των υπογραφών έχει ενδιαφέρον: Από τους 3.736 που είχαν υπογράψει ώς την περασμένη Τρίτη, 36 είναι αξιωματικοί ε.α. (οι 5 στρατηγοί) και 8 εν ενεργεία, 7 ιερείς, 64 δάσκαλοι και 137 καθηγητές, ενώ 11 δηλώνουν ιστορικοί. Τουλάχιστον 275 αναφέρουν ως τόπο διαμονής την Κύπρο, 46 τον Καναδά, 23 την Αυστραλία κι 162 τις ΗΠΑ -απαιτούν δηλαδή αλλαγές στο εκπαιδευτικό σύστημα μιας άλλης χώρας απ' αυτή στην οποία ζουν και εργάζονται!\nΗ ίδια μελέτη αποκαλύπτει κάμποσες «διπλοψηφίες», ανωνυμογραφίες ή «υπογραφές» του τύπου «Ορθόδοξη Χριστιανική Ενημέρωση». Αυτό, φυσικά, καθόλου δεν μειώνει την αξία του εγχειρήματος, από τη στιγμή μάλιστα που υπέρ της άμεσης απόσυρσης του βιβλίου έχουν υπογράψει ένας τέως πρόεδρος της δημοκρατίας (Χρ. Σαρτζετάκης), ένας πρώην αντιπρόεδρος της Βουλής (Π. Κρητικός) και δύο πρώην βουλευτές του ΠΑΣΟΚ (Βερυβάκης, Βουνάτσος). Τέσσερις πάλι βουλευτές της Ν.Δ. (Γκιουλέκας, Κωνσταντάρας, Παπαθεμελής, Κοντογιάννης) κατέθεσαν σχετικές ερωτήσεις στη Βουλή. Αλλες celebrities της λίστας είναι ο συνταξιούχος διπλωμάτης Θέμος Στοφορόπουλος, ο πρωτοπρεσβύτερος Γεώργιος Μεταλληνός, ο (γνωστός απ' την υπόθεση ΜΑΒΗ) Γιώργος Αναστασούλης κι ο (γνωστός απ' την υπόθεση Οτζαλάν) Σάββας Καλεντερίδης.\nΕύγλωττη είναι, τέλος, η απόκρυψη της πραγματικής πολιτικής ταυτότητας κάποιων στελεχών του κινήματος. Ο Παναγιώτης Καράμπελας, που εξηγεί «το παρασκήνιο πίσω από την αντεθνική στροφή της Παιδείας μας», εμφανίζεται π.χ. στην ιστοσελίδα του «Αντίβαρου» απλά σαν «πολιτικός αναλυτής», υπογράφει δε την επιστολή σαν «καθηγητής δημοσιογραφίας». Στην πραγματικότητα, πρόκειται για τον πρόεδρο της νεολαίας και συντονιστή της Ο.Κ.Ε. ΥΠΕΞ του ΛΑ.Ο.Σ...\nΗ «εθνικά ορθή» Ιστορία\nΑς επιστρέψουμε, όμως, στις διεκδικήσεις της «ανοικτής επιστολής» και της συνοδοιπορούσας αρθρογραφίας. Αιτούμενο είναι η επάνοδος στην προ-μεταπολιτευτική, εθνικόφρονα σχολική ιστορία:\n* Κεντρικό πρόβλημα του βιβλίου θεωρείται ότι «αποσιωπάται η σημασία της Ορθοδόξου Παραδόσεως στη διατήρηση της εθνικής συνειδήσεως των Ελλήνων». Μεταξύ άλλων καταγγέλλεται η αναφορά στον Κοσμά τον Αιτωλό «χωρίς το επίθετο Αγιος».\nΠαρακάτω διαβάζουμε ότι «ενώ αναφέρονται γενικά κι αόριστα "εξεγέρσεις" κατά την Τουρκοκρατία», το βιβλίο αποκρύπτει ότι «σε όλα (τα κινήματα) πρωτοστατούν κληρικοί κάθε βαθμού και μοναχοί». Η εθνικά ορθή Ιστορία δεν πρέπει να διαφέρει και πολύ από το κατηχητικό.\n* Ελέω σύνδεσης έθνους και ορθοδοξίας, οι υπογράφοντες δεν διστάζουν να επικαλεστούν ανύπαρκτα γεγονότα: στο βιβλίο, διαβάζουμε, «δεν αναφέρεται πουθενά η ημερομηνία που επελέγη συμβολικά (από τους ίδιους τους αγωνιστές) για την εκκίνηση και τον εορτασμό της Επανάστασης, δηλαδή η 25η Μαρτίου, ώστε να συμπέσει ο Αγώνας με τον Ευαγγελισμό της Θεοτόκου».\nΒέβαια, όπως ξέρουν κι οι πέτρες σ' αυτό τον τόπο, η επανάσταση ξεκίνησε πολύ πριν από τις 25 Μαρτίου -η Καλαμάτα π.χ. είχε απελευθερωθεί ήδη από τις 23. Η ταύτιση της εθνεγερσίας με τον Ευαγγελισμό έγινε πολύ αργότερα (επί Οθωνα), βάσει ενός ανύπαρκτου «συμβάντος» (Αγία Λαύρα).\n**Στο ίδιο μήκος κύματος, ένας πανεπιστημιακός του εξωτερικού κι ένας σχολικός σύμβουλος επικαλούνται ως απόδειξη της ύπαρξης του «Κρυφού Σχολειού» τον ομότιτλο «πίνακα του Γκύζη (sic), που εκφράζει τις συλλογικές αναπαραστάσεις του λαού μας» («Αρδην», τχ. 62, σ. 30). Εκτός από θεολογία, η εθνικά ορθή ιστορία πρέπει να περιλαμβάνει και ολίγη μυθολογία.\n**Δομική αδυναμία του βιβλίου θεωρείται η απουσία μεγαλοστομίας:\n«Ο ηρωισμός, η αυτοθυσία, το μαρτύριο και η εθνική αγωνιστικότητα, που χαρακτήριζαν την επανάσταση, αντικαταστάθηκαν από ξερή παράθεση αριθμών και γεγονότων με έμφαση στα κοινωνικο-οικονομικά αιτήματα διαφόρων ομάδων».\nΤο σωστό θα ήταν η προβολή μιας ψευδούς «εθνικής ενότητας», με συγκάλυψη των εμφύλιων διαμαχών, στο ύφος που έχουν οι συνήθεις πανηγυρικοί.\n**Ιδιαίτερος εκνευρισμός επικρατεί απέναντι στην αναφορά γυναικών με πρωταγωνιστική δράση. «Η ιστορία της Μαντούς Μαυρογένους και της Δόμνας Βισβίζη κατέχει μεγαλύτερη έκταση απ' ό,τι εκείνη του Θεόδωρου Κολοκοτρώνη και του Γεωργίου Καραϊσκάκη» επισημαίνουν με τη μεζούρα ανά χείρας οι συντάκτες της επιστολής. «Βέβαια η θυσία της Αγίας Φιλοθέης και του Χορού του Ζαλόγγου λάμπουν διά της απουσίας τους».\nΗ θέση των γυναικών στην Ιστορία (πρέπει να) είναι αυτή των αιώνιων θυμάτων χωρίς αυτοτελή δημόσια δραστηριότητα (όπως οι καπετάνισσες του '21). Με βάση την ίδια λογική, κάποιοι αρθρογράφοι ενοχλήθηκαν επειδή, δίπλα στους άρρενες λογοτέχνες του ΙΘ' αι., το βιβλίο παραθέτει τα ονόματα της Καλλιρρόης Παρρέν και της Ελισάβετ Μαρτινέγκου («Αρδην», τχ. 62, σ. 29).\n**Δείγμα εσχάτης προδοσίας θεωρείται ο χαρακτηρισμός του Κεμάλ Ατατούρκ ως «ηγέτη του απελευθερωτικού αγώνα των Τούρκων». Κι όμως, ήταν ο Ιωάννης Μεταξάς αυτός που το 1921 διαπίστωνε ότι στη Μικρασία οι Τούρκοι πολεμούσαν «υπέρ της ελευθερίας και της ανεξαρτησίας των, ακριβώς διά τα πράγματα υπέρ των οποίων αγωνίσθημεν και ημείς κατ' αυτών» («Ημερολόγιο», τ. Ε', σ. 83).\n**Απαράδεκτη θεωρείται, τέλος, η αναγραφή των εκτιμήσεων του Χαριλάου Τρικούπη για τις προοπτικές του ελληνοβουλγαρικού ανταγωνισμού στη Μακεδονία (1880), ακόμη και η απλή παράθεση των επίσημων ελληνικών απογραφών πληθυσμού της Θεσσαλίας (1881) και της Θεσσαλονίκης (1913), καθώς σχετικοποιούν την «ελληνικότητα της περιοχής».\nΑν η πραγματικότητα δεν συμφωνεί με τις ιδεοληψίες μας, τόσο το χειρότερο γι' αυτήν!\nΤην ίδια περίπου επιχειρηματολογία (ή μέρος της) προβάλλουν και οι λιγοστοί αριστεροί συνοδοιπόροι της κίνησης. Ειδική αναφορά αξίζει να γίνει μόνο στην περίπτωση του ΚΚΕ, η πολεμική του οποίου επενδύεται με τη μαξιμαλιστική διεκδίκηση ενός σχολικού εγχειριδίου όπου ως κινητήριος δύναμη της ιστορίας θα αναφέρεται η ταξική πάλη.\nΑπομένει το ζήτημα των πολεμικών βιαιοτήτων. Η περιγραφή της μικρασιατικής καταστροφής σαν «συνωστισμού» στην προκυμαία της Σμύρνης είναι, βέβαια, παραπλανητική.\nΑν μιλάμε, όμως, για πραγματικά βιβλία ιστορίας κι όχι για ασκήσεις φαιάς προπαγάνδας, η καταγραφή των βιαιοτήτων δεν μπορεί να είναι μονόπλευρη: δίπλα στις σφαγές των Ελλήνων από τους κεμαλικούς πρέπει ν' αναφέρονται οι λεηλασίες και οι βιασμοί που συνόδευσαν την απόβαση στη Σμύρνη, η συστηματική καταστροφή των τουρκικών χωριών της ενδοχώρας και η σωρεία εγκλημάτων πολέμου που διέπραξε στο διάβα του ο ελληνικός στρατός. Και πάνω απ' όλα πρέπει να εξηγηθεί, με βάση τις επίσημες ελληνικές στατιστικές της εποχής, ποια ήταν ακριβώς η εθνολογική σύνθεση των «υπό απελευθέρωση» πολεμικών θεάτρων.\nΑπέναντι σ' ένα τέτοιο ενδεχόμενο, οι περισσότεροι «εθνικά ανησυχούντες» μάλλον θα προτιμούσαν τη φόρμουλα του «συνωστισμού»...\nΠόσο διαφέρουν μεταξύ τους οι επιμέρους συνιστώσες του μετώπου για «επανεθνικοποίηση» των σχολικών βιβλίων Ιστορίας;\nΣας προτείνουμε ένα μικρό τεστ: δοκιμάστε να «ταυτοποιήσετε» τους συγγραφείς των παρακάτω κειμένων του εν λόγω «κινήματος», να ξεχωρίσετε τους «προοδευτικούς» από τους «συντηρητικούς» ή τους «ακροδεξιούς» και τους «ακτιβιστές» από τους «επιστήμονες».\nΟι απαντήσεις δίνονται (αντεστραμμένες) στο τέλος.\n1. Δικτατορία προοδευτικών\n«Η Ελλάδα δεν διαθέτει ούτε μεγάλη έκταση, ούτε μεγάλο πληθυσμό, ούτε στρατηγικούς οικονομικούς πόρους. Για έναν ιστορικό λαό, που επιβιώνει τρεις ή τέσσερις χιλιάδες χρόνια, τα σημερινά συρρικνωμένα πληθυσμιακά και γεωγραφικά του μεγέθη δεν αντιστοιχούν καθόλου στην τεράστια πολιτιστική, γλωσσική και ιστορική του κληρονομιά. Ετσι, ο εξανδραποδισμός του διέρχεται, υποχρεωτικά, από τη ριζοτόμηση της ιστορίας και της παράδοσής του. Επομένως, ο ελληνικός λαός αντιστέκεται σήμερα στην ισοπεδωτική παγκοσμιοποίηση, κατ' εξοχήν μέσα από τον πολιτισμό και την ιστορία του. Γι' αυτό η "μάχη" για την ιστορία και τον πολιτισμό είναι ίσως η σημαντικότερη πολιτική μάχη που διεξάγεται στη χώρα. (...)\nΕντρομοι οι Ελληνες ανακαλύπτουν ότι ακόμα και στο δημοτικό σχολείο -όπως συμβαίνει με το βιβλίο της Ιστορίας της 6ης- διοχετεύεται από την κάλαμο των "προοδευτικών" συγγραφέων της "λάιτ" Αριστεράς, και υπό την εποπτεία της νεοφιλελεύθερης Δεξιάς του υπουργείου Παιδείας, η λογική της εθνικής αποσύνθεσης και διάλυσης. Και ίσως να είναι κιόλας αργά. Τα περισσότερα πανεπιστήμια και ιδιαιτέρως οι σχολές της Ιστορίας, της Κοινωνιολογίας, των Πολιτικών Επιστημών κ.λπ. έχουν καταληφθεί εξ εφόδου από τους "προοδευτικούς" οπαδούς της Νέας Τάξης, συχνά και της "εναλλακτικής παγκοσμιοποίησης", που στο όνομα του πολυπολιτισμού υπονομεύουν καθημερινά το αντιστασιακό ήθος των νέων».\n2. Δημοκρατία κατά «Αριστείας»\n«Η "Νέα Ιστορία" θέλει να είναι Αγωγή του Πολίτη της υπό κατασκευήν μεταεθνικής "διαπολιτισμικής" συλλογικότητας στην οποία καλείται να μεταλλαχθεί η Ελλάδα. (...) Η λέξη-κλειδί εδώ είναι "κριτική σκέψη". Από εδώ προκύπτει, ως δημοκρατικό αίτημα προς τον μεταμοντέρνο ιστορικό, η ενασχόληση με τους κοινούς ανθρώπους και την καθημερινή ζωή. Το ότι πολλοί κοινοί αρχικά άνθρωποι ανεδείχθησαν σε ήρωες όταν οι περιστάσεις το απαίτησαν, δεν αλλάζει τίποτα, εφόσον το ζητούμενο της προκείμενης περί δημοκρατίας αντίληψης είναι να αποκλείσει την αριστεία, η οποία δημιουργεί θετικά προς μίμησιν και ταύτισιν πρότυπα, που συμπυκνώνουν μέσα τους τις αρετές και τα πεπρωμένα μιας συλλογικότητας, ενός λαού. (...) Τα ίδια ισχύουν για τη δημογραφική αλλοίωση το ελληνικού έθνους, μέσω λαθρομετανάστευσης και τους απολογητές της. (...)\nΓι' αυτούς τους λόγους είναι επιβεβλημένη η απόσυρση του περί ου ο λόγος βιβλίου ιστορίας από τα ελληνικά σχολεία».\n3. Οι υγιείς δυνάμεις της ελληνικής κοινωνίας\n«Το θέμα των νέων βιβλίων ιστορίας είχε ανακινήσει εδώ και καιρό, πρώτη η εφημερίδα μας την περασμένη άνοιξη, καθώς είχαμε έγκαιρα αντιληφθεί τον σκοπό για τον οποίο γινόντουσαν αυτές οι πολυσυζητημένες αλλαγές των σχολικών βιβλίων: να ξεριζωθεί η εθνική συνείδηση του λαού μας και να καλλιεργηθεί ένα κόμπλεξ "ανθρωπισμού". Από τότε και άλλες υγιείς δυνάμεις της ελληνικής κοινωνίας αντελήφθησαν το μονοπάτι στο οποίο μας οδηγεί η "νεοταξική" θεώρηση της Ιστορίας αλλά και γενικότερα της Παιδείας».\n«Η εργαλειακή ιδεολογικοπολιτική χρήση της ιστορικής γνώσης ως μέσου κατήχησης ανυποψίαστων μαθητών, φοιτητών και αναγνωστών είναι απαράδεκτη και πολιτικά ύποπτη. (...) Ενσαρκώνουν, ουσιαστικά, την ύστερη εκδοχή αυτοκαταστροφικών διεθνοαναρχικών τάσεων στο χώρο των διανοουμένων στην Ελλάδα, στην Ευρώπη και ευρύτερα. Δεν πρόκειται περί ατόμων οι δραστηριότητες των οποίων εμπίπτουν, κατ' ανάγκην, στην σφαίρα εισαγγελικών και αστυνομικών αρμοδιοτήτων. (...) Αναμφίβολα, κυρίως λόγω του ιδεολογικού τους φανατισμού -σημειώνεται ότι οι ιδέες τους απορρέουν κυρίως από το αναρχικό βιβλίο του Μαρξ που έγραψε πολύ νεαρός, που υποστήριζε ότι θέλει να κατεδαφίσει τον κόσμο ανεξάρτητα του τι θα προκύψει μετά και που στην ΕΣΣΔ ήταν απαγορευμένο κείμενο- αποτελούν σήμερα μια από τις πιο επικίνδυνες τάσεις που υπονομεύει την αμιγή επιστημονική γνώση.\nΠέραν του φανατισμού και της επιστημονικής ασυναρτησίας, η επικινδυνότητά τους οφείλεται κυρίως στον διεθνικό και κατ' επέκταση αναγκαστικά κοινωνικοπολιτικά ανεξέλεγκτο χαρακτήρα των ιδεολογικοπολιτικών τους δραστηριοτήτων».\n«Η διδασκαλία της ιστορίας έχει διεθνώς πολλές φορές χρησιμοποιηθεί ως εργαλείο κατασκευής ταυτότητας ή αποδόμησής της. Αυτοί που στοχεύουν να αλώσουν ένα λαό επιχειρούν να ελέγξουν το φαντασιακό και τη συνείδησή του. Μέσο τους η παραχάραξη της ιστορίας του διά του κατακερματισμού της μνήμης του. (...) Αυτό το βιβλίο χαρακτηρίζεται κυρίως από τη βασική ασθένεια της προσέγγισης της ιστορίας, που ορισμένοι σύγχρονοι Ελληνες, κατ' εξοχήν Ελληνες ιστορικοί, έχουν, δηλαδή την αποεθνοποίηση της ιστορίας, την αποχριστιανοποίηση της ιστορίας. Γι' αυτό δεν βλέπετε καμία ουσιαστική αναφορά στον ρόλο της Ορθόδοξης Εκκλησίας στην Επανάσταση του '21 και γενικά στα σκιρτήματα του ελληνισμού εναντίον της Οθωμανικής Αυτοκρατορίας».\n6. Το έθνος ως «βιολογική οντότητα»\n«Γιατί όμως τέτοια μανία για "αναγραφή της Ιστορίας", που σημαίνει κατ' ουσίαν τη χαριστική βολή στην εθνική συλλογική μας μνήμη;\nΕίναι σαφές ότι στόχος των κοσμοεξουσιαστών της Παγκοσμιοποίησης είναι το ελληνικό έθνος, ως βιολογική και πολιτισμική οντότητα. Κι αυτό συμβαίνει για δυο λόγους:\nα) Εχει τις αρχαιότερες - βαθύτερες ρίζες. Είναι το μοναδικό ίσως από τα αρχαία έθνη που κατάφεραν να επιζήσουν ώς σήμερα.\nβ) Οι αξίες του πολιτισμού του ορθώνουν το μεγαλύτερο εμπόδιο στην πορεία προς την ισοπέδωση: Ελευθερία, κριτική σκέψη, υπεύθυνο Πρόσωπο, αμφισβήτηση, έρευνα, έλεγχος, διάλογος, διαφωνία, αδέσμευτη δημιουργία δεν μπορούν να συνυπάρξουν με την Παγκοσμιοποίηση που επιδιώκουν οι κοσμοεξουσιαστές. Εξ ου και ο εγγενής ανθελληνισμός τους».\n7. Κρεμάστε τους!\n«Αυτούς τους αναθεματισμένους "προοδευτικούς" συγγραφείς του βιβλίου της Στ' Δημοτικού πρέπει να τους στήσουν σε αγχόνες στην Πλατεία Συντάγματος γιατί οι "επτά σοφοί" αυτοί δεν είναι απλά ανιστόρητοι, είναι προδότες, είναι σκουλήκια και διορίστηκαν για να συγγράψουν τα νέα βιβλία του Δημοτικού επί της επάρατης Πασοκοκρατίας αλλά δυστυχώς δεν αποσύρθηκαν ακόμα από την κυβέρνηση της Ν.Δ.».\n1. Γιώργος Καραμπελιάς, «Ρήξη» 16.12.06.\n2. Κων/νος Ρωμανός (καθηγητής Φιλοσοφίας στο Παν/μιο Αιγαίου), «Το Παρόν» 3.12.06.\n3. «Ελεύθερος Κόσμος» 28.1.06.\n4. Παναγιώτης Ηφαιστος (καθηγητής Παντείου), «Η διαμάχη για τα βιβλία ιστορίας, οι πανεπιστημιακοί και οι 'κριτικοί κονστρουκτιβιστές'», κείμενο στο οποίο παραπέμπει η ιστοσελίδα www.antibaro.gr.\n5. Στέλιος Παπαθεμελής, επερώτηση (23.1.07) και παρέμβαση στη Βουλή (27.1.07).\n6. Γιάννης Μακρινός («ιστορικός συγγραφέας–ερευνητής»), «Ρεσάλτο» 12.2006.\n7. Γ. Φωτιάδης, «Αδέσμευτος Τύπος» 3.1.07.\n(ΠΡΟΣΟΧΗ: Στην έντυπη έκδοση της Κυριακάτικης Ελευθεροτυπίας ο δαίμων αντέστρεψε τη σειρά των ορθών απαντήσεων.)\nΗ περιπέτεια του βιβλίου του Κώστα Καλοκαιρινού «Ιστορία Ρωμαϊκή και Μεσαιωνική» για τη Β' Γυμνασίου παρουσιάζει εξαιρετική ομοιότητα με την τρέχουσα εκστρατεία κατά του βιβλίου της Στ' Δημοτικού. Αν και η υπάρχουσα βιβλιογραφία την εντάσσει στην καλλιέργεια του κλίματος για την κατάλυση της δημοκρατίας (Ανδρέας Λεντάκης, «Παρακρατικές οργανώσεις και 21η Απριλίου»), στην πραγματικότητα όμως η καμπάνια που οδήγησε στην απόσυρση του βιβλίου συνδέεται περισσότερο με δομικές αγκυλώσεις του ελληνικού εθνικισμού.\n- Ολα ξεκίνησαν στις 9/10/65, με πρωτοσέλιδο άρθρο του (μετέπειτα κεντρικού προπαγανδιστή της χούντας) Σάββα Κωνσταντόπουλου στην «Απογευματινή», σύμφωνα με το οποίο «παραποιείται η Ελληνική ιστορία εις τα Γυμνάσια»: το βιβλίο του Καλοκαιρινού, διαβάζουμε, «είναι αντίθετον προς τον προορισμόν του. Πρώτον απορούμεν διατί η λέξις "Μεσαιωνική" αντικατέστησε την λέξιν "Βυζαντινή"... Διατί το Βυζάντιον, το ελληνικώτατον Βυζάντιον εξηφανίσθη από τον τίτλον του βιβλίου;\nΔεύτερον, το έργον βρίθει ανακριβειών. Και τρίτον και σπουδαιότερον, παραποιεί την ιστορικήν αλήθειαν και δημιουργεί εις τον μαθητήν πεπλανημένας εντυπώσεις».\n- Ακολούθησε σύσσωμος ο δεξιός τύπος και στις 20/10/65 ο ΥΠΕΠΘ Αλλαμανής διόρισε ειδική επιτροπή για να εξετάσει την «καταλληλότητα» του εγχειριδίου. Τη μεθεπομένη, η Φιλοσοφική Σχολή Αθηνών, προπύργιο τότε της συντήρησης, ανακοίνωσε ότι «συνελθούσα και συζητήσασα διά μακρών, απεφάσισε να διαμαρτυρηθή διά την κυκλοφορίαν και το περιεχόμενον του εν λόγω βιβλίου, όπερ κρίνει επιστημονικώς, παιδαγωγικώς και εθνικώς απαράδεκτον, επιφυλάσσεται δε να δημοσιεύση προσεχώς μακράν και λεπτομερή έκθεσιν».\nΗ τελευταία δημοσιεύθηκε στις 11/11/65, μετά τη δημοσιοποίηση του (απαλλακτικού) πορίσματος του υπουργείου. Τελικά, το βιβλίο αποσύρθηκε με κυβερνητική απόφαση -για να επανέλθει, δικαιωμένο, μετά τη μεταπολίτευση.\nΤο πιο ενδιαφέρον σημείο της διαμάχης αφορά την επιχειρηματολογία των υποστηρικτών της πολτοποίησης του «αντεθνικού» εγχειριδίου. Επιχειρηματολογία ταυτόσημη με όσα σέρνουν σήμερα στο βιβλίο της Στ' Δημοτικού οι επίγονοι του Κωνσταντόπουλου:\n* Αμφισβήτηση της συνέχειας του ελληνισμού: «Είναι απαράδεκτος ο τίτλος Ιστορία Ρωμαϊκή και Μεσαιωνική, ως αγνοουμένου του επιτεύγματος της επιστήμης καθ' ο η Βυζαντινή Ιστορία είναι ουχί συνέχεια της Ρωμαϊκής αλλ' αυτή αύτη η συνέχεια της ελληνικής ιστορίας κατά τους μέσους χρόνους, πλήττει δε τα διδάγματα περί ενότητος και συνεχείας του ελληνικού έθνους».\n* Υπονόμευση της εθνικής ταυτότητας: «Στερείται πνοής φρονηματισμού και καταλύει τα σύμβολα διά των οποίων παιδαγωγείται θρησκευτικώς, εθνικώς και κοινωνικώς ο μαθητής».\n* Μαρξιστικό υπόβαθρο: «Σκοπίμως ασχολείται με οικονομικά και κοινωνικά ζητήματα ακατάλληλα διά την ηλικίαν και την μόρφωσιν του μαθητού, παρέχουσαν δε την εντύπωσιν εντέχνου προπαγάνδας επί εντέχνου σχεδίου κοινωνικών ιδεών». Απόδειξη της «περιέργου προτιμήσεως του συγγραφέως προς το χθαμαλόν ή σεσηπός» θεωρείται και η χρήση (ρωμαϊκής) εικόνας «δυσειδούς τοκογλύφου»!\n* Αντιθρησκευτικότητα: «Σφαλερά και καινόδοξος αντίληψις περί των δογμάτων» της Ορθοδοξίας, «αστεία αντίληψις» περί αντιπαράθεσης χριστιανισμού - ειδωλολατρίας τον 4ο μ.Χ. αι. (ενώ οι Πατέρες της Εκκλησίας «συμβιβάζουν την ελληνικήν προς την χριστιανικήν σκέψιν») κ.ο.κ.\n* Επιλεκτικότητα: «Υπάρχουν σύντομοι και μακραί διαπραγματεύσεις, κατά τας προτιμήσεις του συγγραφέως. [...]\nΟ συγγραφεύς ηκολούθησε ξένα πρότυπα εγχειριδίων, εις τα οποία μετά την ιστορικήν έκθεσιν επιτάσσονται κείμενα αναφερόμενα εις αυτά. Η μέθοδος αύτη ηδύνατο να ευρύνη τους ορίζοντας των μαθητών, εάν εγίνετο καλή χρήσις αυτής. Ομως ο συγγραφεύς επέλεξε συχνά τμήματα συγγραφών τα οποία είναι ακατάλληλα».\n* Μεροληψία υπέρ των Σλάβων: «Οσα γράφονται περί σκοπού του Δουσάν "να ενισχύσει τα Βαλκάνια που είχαν διαιρεθεί με την επικράτησιν των τοπικών αρχόντων" είναι ανακριβή και μέχρι σήμερον ανευρίσκοντο μόνον εις τα σχολικά βιβλία των βορείων γειτόνων μας».\n* Εθνικά επικίνδυνη χαρτογράφηση: των «προσκαίρων βουλγαρικών κατακτήσεων» του Σαμουήλ, της Μεγάλης Σερβίας του Δουσάν («ίνα ίδουν οι μαθηταί ότι ο Σέρβος ηγεμών εδημιούργησε δικαιώματα των Νοτιοσλάβων επί πάσης σχεδόν της σημερινής Ελλάδος»), ακόμη και του κατακερματισμού των Βαλκανίων μετά το 1204 (όπου «παρουσιάζεται τεράστιος χώρος της Δυτικής Μακεδονίας υπό τον προσφιλή τω συγγραφεί τίτλον "Βούλγαροι"»). Οι χάρτες ήταν βέβαια ιστορικά ακριβείς, η γειτονιά μας όμως έπρεπε ν' αποτυπώνεται -ψευδώς- στη συνείδηση των μαθητών σαν ανέκαθεν ελληνική...\nΠασχάλης Κιτρομηλίδης - Τριαντάφυλλος Σκλαβενίτης (επιμ.)\n«Ιστοριογραφία της νεότερης και σύγχρονης Ελλάδας, 1833-2002» (ΕΙΕ, Αθήνα 2004).\nΟι εισηγήσεις του συνεδρίου που οργάνωσε το 2002 το Εθνικό Ιδρυμα Ερευνών στην Αθήνα αποτυπώνουν τις επεξεργασίες, τους προβληματισμούς και τις αντιπαραθέσεις των ελλήνων ιστορικών κατά τις τελευταίες δεκαετίες.\n«Ιστορία και γεωγραφία στα ελληνικά σχολεία (1830-1914). Γνωστικό αντικείμενο και ιδεολογικές προεκτάσεις» (Ιστορικό Αρχείο Ελληνικής Νεολαίας, Αθήνα 1988).\nΗ διαδικασία διαμόρφωσης της «σχολικής ιστορίας». Εκτενής ανθολόγηση των κατά καιρούς συγγραμμάτων -και πολλές εκπλήξεις, για όσους νομίζουν ότι όσα έμαθαν στο σχολείο συνιστούν εξ αποκαλύψεως αλήθειες.\nΑννα Φραγκουδάκη - Θάλεια Δραγώνα (επιμ.)\n«Τι είν' η πατρίδα μας; Εθνοκεντρισμός στην εκπαίδευση» («Αλεξάνδρεια», Αθήνα 1997).\nΣυλλογή κριτικών κειμένων για τα σχολικά εγχειρίδια, τα ιδεολογήματα και τη στάση των εκπαιδευτικών απέναντι στα ζητήματα της εθνικής συνείδησης και της ετερότητας.\nΠανελλήνια Ενωση Φιλολόγων, «Εθνική συνείδηση και ιστορική παιδεία» (Αθήνα 1994).\nΠρακτικά σεμιναρίου που πραγματοποιήθηκε στην Αθήνα το 1993, με τους πρώτους προβληματισμούς για το ζήτημα.\n«Ιστορία και σχολείο» («Νήσος», Αθήνα 1998).\nΑνατομία των ζητημάτων που θέτει η διδασκαλία της ιστορίας στο σημερινό ελληνικό σχολείο.\nΑ. Ζαβορίτης (Ανδρέας Λεντάκης)\n«Η έκθεση της έκθεσης, ή τα αποκαλυπτήρια της Φιλοσοφικής Σχολής» («Πανσπουδαστική», τχ. 49 [1.1966], σ.14-20).\nΑναλυτική παρουσίαση -και απόκρουση- των επιθέσεων που δέχτηκε το βιβλίο του Καλοκαιρινού.


Τα ζώδια της Πέμπτης 27 Ιανουαρίου 2022 - Emeis.gr\n26 Ιανουαρίου, 2022\t0\tBy GEORGIA BOULIAKIS\nΗ ένταση των ημερών που μπορεί να έχετε ζήσει, θα σας αναγκάσει να ξεφύγετε από την ρουτίνα και την καθημερινότητα. Υποθέσεις που σχετίζονται με την παιδεία και τα ταξίδια, θα βελτιώσουν την διάθεσή σας και θα ξεκινήσετε ευχάριστα την ημέρα σας. Δείξτε προσοχή σε κρυφές υποθέσεις.\nΟικονομικές δυσκολίες και υποχρεώσεις που σας έχουν εγκλωβίσει, χρειάζονται να τις βάλετε σε μία τάξη. Η τάση να ξοδέψετε και να κάνετε δώρα στους αγαπημένους σας, θα σας κάνει να νιώσετε ευχάριστα. Μικρές εντάσεις μπορεί να συμβούν με το φιλικό ή οικογενειακό σας περιβάλλον.\nΟι διαφορές που έχουν προκύψει σε θέματα εργασίας θα σας αναγκάσουν να δείτε εξ αρχής τα πράγματα. Ο έρωτας και το χρήμα, θα κεντρίσουν το ενδιαφέρον σας και η απήχηση από τους άλλους θα είναι ανάλογη. Η ειλικρίνεια είναι στοιχείο που θα φέρει καλές συνεργασίες.\nΗ υλική σας ασφάλεια θα είναι στα πρώτα ενδιαφέροντα και πιθανόν να υπάρξουν συγκρούσεις με τα συγγενικά πρόσωπα. Προγραμματίστε θέματα που φέρουν ισορροπία στον συναισθηματικό σας κόσμο και μην αφήνετε τρίτα πρόσωπα να σας επηρεάζουν αρνητικά.\nΑσχοληθείτε με επαγγελματικά σχέδια και μην αδιαφορείτε σε αρνητικές συμπεριφορές. Το θάρρος και η τόλμη θα φροντίσουν να ξεχωρίσετε από τους άλλους. Σήμερα, έχετε την απαιτούμενη καθαρότητα σκέψης, να λάβετε αποφάσεις και να δείξετε κυριαρχικοί, όπου αυτό χρειάζεται.\nΜία έντονη συναισθηματική κατάσταση δεν θα σας επιτρέψει να δείτε ξεκάθαρα τα θέματα που σας απασχολούν. Προσπαθήστε να απομακρυνθείτε από εντάσεις και εστιάστε στον εαυτό σας. Γενικά, σήμερα, τα επαγγελματικά σας παρουσιάζουν μία δυσκολία και αυτό, δεν βοηθά στην ολοκλήρωση των σχεδίων σας.\nΟι επικοινωνίες σας βρίσκονται σε έντονη κινητικότητα και αυτό, θα βοηθήσει να αισθανθείτε δυνατοί και τολμηροί απέναντι στις περιστάσεις. Συμβόλαια και συμφωνίες ευνοούνται και οι νέες συνεργασίες που μπορεί να προκύψουν, θα βελτιώσουν μακροχρόνια τα σχέδιά σας.\nΕπιτυχίες που έρχονται στην επιφάνεια θα σας κάνουν να αισθανθείτε όμορφα και να συνεχίσετε δυναμικά τις προσπάθειές σας. Συναισθήματα ζεστασιάς και αγάπης, θα εκδηλώσετε στον σύντροφό σας και θα περάσετε ευχάριστες στιγμές. Αδράξτε τις ευκαιρίες που θα παρουσιαστούν.\nΑποφύγετε συζητήσεις σε ζητήματα που έχουν να κάνουν με τα προσωπικά και ερωτικά σας θέματα, καθώς ένας μικρός εκνευρισμός δεν θα σας βοηθήσει να ελέγξετε τις αντιδράσεις σας. Στα ξεκαθαρίσματα που θα προβείτε, θα στηριχτούν σε λογικές αποφάσεις και οι λύσεις τους, θα σας αποδεσμεύσουν.\nΗ διάθεση να σκαλίσετε κρυφές πτυχές ή να ανακαλύψετε κρυφούς εχθρούς, απαιτεί να είστε συγκεντρωμένοι και να μην παρασύρεστε από ουτοπικές σκέψεις. Λειτουργήστε με οργάνωση και πειθαρχία και μείνετε συγκεντρωμένοι στα στοιχεία που σας έχουν δοθεί.\nΜιλήστε με φίλους ή πρόσωπα που έχετε κοινά ενδιαφέροντα και ξεφύγετε από την ρουτίνα και την καθημερινότητα. Οι δραστηριότητές σας θα είναι πιο ευχάριστες και χαρούμενες, προσπαθήσετε να μην ξεφύγετε από τα καταναλωτικά σας όρια. Δεν ευνοούνται δάνεια και κληρονομικά θέματα.\nΗ μέρα, είναι κατάλληλη για να πάρετε αποφάσεις για επαγγελματικά θέματα. Η σοβαρότητα που θα δείξετε απέναντι σε προτάσεις που θα υπάρξουν, θα πρέπει να είναι ανάλογη με τις περιστάσεις. Η κριτική των άλλων μπορεί να σας επηρεάσει συναισθηματικά, αλλά ταυτόχρονα μπορεί να γίνει το βάθρο για να εξελιχθείτε.


Σε Αστυνομικό Διευθυντή προήχθη ο Μιχάλης Καληωράκης - Δημοκρατική της Ρόδου\nΣε Αστυνομικό Διευθυντή προήχθη ο Μιχάλης Καληωράκης\nΟλοκληρώθηκαν το βράδυ της Τρίτης οι κρίσεις στην ΕΛΑΣ αλλά και οι τοποθετήσεις των αξιωματικών σε θέσεις ευθύνης.\nΟ Ταξίαρχος κ. Γεώργιος Γεωργακάκος Γενικός Αστυνομικός Διευθυντής Νοτίου Αιγαίου αποστρατεύθηκε και την θέση του αναλαμβάνει ο Ταξίαρχος Ιωσήφ Κανακουσάκης, που υπηρετούσε στην Διεύθυνση Αστυνομίας Ηρακλείου.\nΟ Διευθυντής της Α’ Αστυνομικής Διεύθυνσης Δωδεκανήσου κ. Μιχάλης Καληωράκης, προήχθη στον βαθμό του Αστυνομικού Διευθυντή και παραμένει στο τιμόνι της διοίκησης της Διεύθυνσης.\nΠρόκειται για μια ελάχιστη αναγνώριση του έργου και του ήθους του κ. Καληωράκη, ο οποίος έχει προσφέρει τα μέγιστα για την εμπέδωση του αισθήματος ασφαλείας στο νησί της Ρόδου.\nΟ Διευθυντής της Β’ Αστυνομικής Διεύθυνσης Δωδεκανήσου κ. Κ. Κοκορόσκος αποστρατεύθηκε ενώ νέος αστυνομικός Διευθυντής αναλαμβάνει ο νεοπροαχθής στον βαθμό κ. Ιωάννης Φράγκος, που υπηρετούσε στο ΑΤ Άμφισσας.\nΠροήχθη σε Υποστράτηγο ο Γενικός Περιφερειακός Διευθυντής Νοτίου Αιγαίου Με απόφαση, που έλαβε προχθές το Ανώτατο Συμβούλιο Κρίσεων της ΕΛΑΣ προήχθη…\nΝέος Περιφερειακός Αστυνομικός Διευθυντής Νοτίου Αιγαίου ο Υποστράτηγος Εμμανουήλ Δουρβετάκης Με απόφαση του Αρχηγού της Ελληνικής Αστυνομίας, Αντιστράτηγου Μιχαήλ Καραμαλάκη αναλαμβάνει νέος…


Στην Εξωσωματική Γονιμοποίηση χρησιμοποιούμε βασικά δύο πρωτόκολλα:\nτο επίμηκες που διαρκεί περίπου ένα μήνα και\nτο σύντομο που διαρκεί 15 ημέρες περίπου.\nΣτο επίμηκες πρωτόκολλο η έναρξη του αναλόγου (Suprefact/Daronda/Arvekap) γίνεται την 21η ή την 1η μέρα του κύκλου. Οι πρώτες δύο εβδομάδες αφορούν τη χορήγηση μόνο του αναλόγου ενώ στις τελευταίες δύο εβδομάδες προστίθεται το φάρμακο διέγερσης (Gonal-F, Puregon, Altermon, Menogon, Menopur, Merional) χωρίς τη διακοπή του αναλόγου.\nΣτο σύντομο πρωτόκολλο, η έναρξη γίνεται απαραίτητα την 1η μέρα του κύκλου και μπορεί να χρησιμοποιηθεί είτε ανάλογο (Suprefact/Daronda/Arvekap) είντε ανταγωνιστής (Cetrotide, Ofgalutran). Πριν την έναρξη του βραχέως πρωτοκόλλου προηγείται ένα κολπικό υπερηχογράφημα για τον αποκλεισμό παρουσίας ωοθηκικών κύστεων.\nΟ γιατρός της Μονάδας θα σας συστήσει το πλέον ενδεδειγμένο πρωτόκολλο για σας, λαμβάνοντας υπ'όψιν το ιστορικό, την ηλικία, την απάντηση των ωοθηκών σε προηγούμενες προσπάθειες κλπ.\nΤα τελευταία χρόνια τόσο εμείς στην Εμβρυογένεση όσο και διεθνώς έχουμε υιοθετήσει το σύντομο πρωτόκολο με τον ανταγωνιστή που είναι πολύ φιλικό και εξ ίσου αποτελεσματικό με το μακρύ. Η διάρκεια του είναι μόνο 10-12 ημέρες με πολύ λιγότερες ενέσεις.


Έχει και ποδόσφαιρο - el sombrero\nΗ Μεγάλη Βρετανία δεν μπόρεσε να ξορκίσει το φάντασμα των πέναλτι ούτε στους Ολυμπιακούς Αγώνες και αποκλείστηκε από τη Νότια Κορέα. Αυτό φυσικά δεν αποτελεί είδηση. Το ενδιαφέρον είναι ότι οι Νοτιοκορεάτες έχουν ένα επιπλέον σημαντικότατο κίνητρο να τα πάνε όσο καλύτερα μπορούν και να κατακτήσουν κάποιο μετάλλιο για τη χώρα τους. Αυτό είναι η υπόσχεση που τους δόθηκε από την κυβέρνηση, ότι στην περίπτωση που κατακτήσουν μια από τις πρώτες τρεις θέσεις, θα γλιτώσουν την στρατιωτική τους θητεία. Μια θητεία που στην Κορέα είναι υποχρεωτική και 18μηνη και πρέπει να πραγματοποιηθεί πριν τα 29. Σε αντίθεση περίπτωση ο… λιποτάκτης αντιμετωπίζει τον κίνδυνο της εξορίας.\nΚαι αν κατά γενική ομολογία το ποδόσφαιρο περνάει σε τριτοτέταρτη μοίρα στους Ολυμπιακούς Αγώνες, σε αυτούς του Λονδίνου μάλλον αδικείται καθώς έχουν γίνει εντυπωσιακά παιχνίδια τόσο στους άντρες, όσο και στις γυναίκες. Οι Αμερικάνες κατάφεραν να πάρουν επική νίκη επί του Καναδά με 4-3 στην παράταση και συγκεκριμένα στο 123′ και τώρα είναι έτοιμες να τα δώσουν όλα για να εκδικηθούν τις Γιαπωνέζες. Όσο φαλλοκράτες και να είμαστε, ο τελικός αναμένεται με ιδιαίτερο ενδιαφέρον αν και δύσκολα θα τον δείξει η κρατική μας τηλεόραση που σίγουρα θα έχει κάποιο ενδιαφέρον ντοκιμαντέρ για την τιρκουάζ σαύρα της Μαδαγασκάρης ή κάποια αρχαία ταινία να προβάλει την ίδια στιγμή.\nΓυναικείο ποδόσφαιρο, Μια φωτογραφία χίλιες λέξεις, παγκόσμιο ποδόσφαιρο


Τραυματισμένος βρέθηκε ο αθλητής του «παραπέντε»\nΔημοσιεύτηκε: Πέμπτη, 19 Οκτωβρίου 2017 17:06\nΆνδρες της Πυροσβεστικής Υπηρεσίας Λιβαδειάς με επικεφαλής τον Διοικητή Πύραρχο Γιώργο Σηφάκη, εντόπισαν τον άτυχο αθλητή στη θέση «Σταυρός» 300 μέτρα περίπου πιο ψηλά από τα σπίτια του οικισμού.\nΣτην ανεύρεση του αθλητή του «παραπέντε» βοήθησε ένας ομοεθνής συναθλητής του ο οποίος και είχε προσγειωθεί με ασφάλεια κοντά στο σημείο. Από τη στιγμή που διαπίστωσε ότι κάτι δεν πήγε καλά στην προσγείωση του φίλου του, ειδοποίησε μέσω του διεθνή τηλεφωνικού αριθμού «112» περίπου στις 2:20 το μεσημέρι της Πέμπτης (19/10) και αμέσως σήμανε συναγερμό σε όλες τις υπηρεσίες.\nΤελικά από την ΠΥ Λιβαδειάς που έφτασε στο σημείο με τρία οχήματα και 8 άνδρες εντοπίστηκε λίγο πριν τις 4:15 ο Γάλλος τραυματίας, ο οποίος είχε χτυπήσει στα άκρα του, ωστόσο είχε τις αισθήσεις του. Δύο ασθενοφόρα είχαν προσεγγίσει επίσης στο σημείο και ένα εξ αυτών μετέφερε τον τραυματία στο Νοσοκομείο Λιβαδειάς.\nΔιαβάστε επίσης: ΤΩΡΑ: Αγνοείται ανεμοπτεριστής - Σε εξέλιξη επιχείρηση εντοπισμού


Τριαντάφυλλος, Παλαιόκαστρο - Κριτικές εστιατορίων - TripAdvisor\nΝο 1 από 3 Εστιατόρια - Παλαιόκαστρο\nΑν και είχα ακούσει τα καλύτερα , δεν έμεινα ευχαριστημένη, το φαγητό μέτριο έως καλουτσικο, κουραστικά αργό σέρβις ,1 ώρα για να μας φέρουν μια πορτοκαλάδα και χωρίς να έχει πολύ κόσμο το μαγαζί. Η πλατεία όμορφη το περιβάλλον γενικά καλό! Από τιμές λίγο τσιμπημενο.\nΠάρε τα βουνά αν θες να φας φρέσκο ψάρι σε πολύ καλές τιμές\nΥπέροχη ταβέρνα σε ένα πλάτωμα ενός γραφικού χωριού κάτω από τα δέντρα. Φρέσκο ψάρι σε πάρα πολύ καλές τιμές, σαλάτα υπερπαραγωγή και φυσικά Σαμιώτικο κρασί. Η εξυπηρέτηση άψογη.\nΓια ακόμη μια χρονιά επισκεφτήκαμε το συγκεκριμένο εστιατόριο στο Παλαιόκαστρο Σάμου έχοντας κάνει κράτηση απο νωρίς. Ο χώρος παραμένει ίδιος όπως και το μενού. Η ποιότητα σταθερή με κάποια μειονεκτήματα... Η εξυπηρέτηση παραμένει αργή (πρόβλημα) ιδίως όταν υπάρχει μεγάλη προσέλευση. Φεύγοντας είχαμε την αίσθηση ότι...Περισσότερα\nΕίμαι πολύ χαρούμενη που έστω κ την προτελευταία μέρα των διακοπών μου γνώρισα αυτό το εξαιρετικό παιδί τον Σωτήρη που έχει την ταβέρνα.Επειδη διάβασα όλες τις κριτικές για το μέρος και συζήτησα μαζί του για αρκετή ώρα.....θα πω σε αυτούς που γράψαμε για το σερβίς...Περισσότερα\nΧθες το βράδυ επισκεφθηκαμε τον τριαντάφυλλο μετά από κράτηση που κάναμε 3 μέρες πριν. Είχαμε ακούσει τα καλύτερα για το συγκεκριμένο εστιατόριο κ το είχαμε επισκεφθεί Προ διετίας χωρίς όμως κράτηση με αποτέλεσμα να μην βρούμε τραπέζι. Γενικά θα έλεγα πως μείναμε πολύ ικανοποιημένοι από...Περισσότερα\nΤα καλύτερα ψαρικά του νησιού! Ολόφρεσκα και λαχταριστά. Υπέροχο περιβάλλον και ευγενέστατοι άνθρωποι. Γαρίδες σαγανάκι.. Ακόμα το θυμάμαι..\nΝομίζω το κορυφαίο μαγαζί της Σάμου με τον κορυφαίο σεφ Τριαντάφυλο απλό αυτοδημιούργητο. Ταπεινό φιλικό. Εξαιρετικά όλα τα πιάτα που δοκιμάσαμε για τα οποία μας έδωσε και συνταγές\nΤο καλύτερο φαγητό του νησιού!\nΑν έρθετε στο νησί, επιβάλλεται η επίσκεψη στον Τριαντάφυλλο! Τα καλύτερα θαλασσινά του νησιού και από τα καλύτερα πιάτα που έχω δοκιμάσει! Δοκιμάστε οπωσδήποτε ψαράκι ψιλό, τηγανητό με κρεμμύδια (γίνεται ένα μείγμα στρογγυλό σαν πίτα!) καθώς και σαλάτα Τριαντάφυλλου , η οποία είναι mix, έχει...Περισσότερα\n1 Ευχαριστούμε, SofiatravelAthens\nΕξαιρετικά πιάτα θαλασσινών\nΈνα εστιατόριο σε ένα δρομάκι στο Παλαιόκαστρο της Σάμου με θαλασσινά πιάτα από τα καλύτερα που έχω φάει. Πρέπει να το επισκεφτείτε και να δοκιμάσετε τη σαλάτα Τριαντάφυλλος, από τις πιο πλούσιες, νόστιμες και ευπαρουσίαστες σαλάτες με ποιοτικά υλικά που έχω δοκιμάσει. Οπωσδηποτε το παραδοσιακό...Περισσότερα\n1 Ευχαριστούμε, AggelikiK38\nΜέχρι στιγμής, εδώ έφαγα τα καλύτερα θαλασσινά του νησιού! Τέλεια μαγειρεμένα (κορυφαίο πιάτο: γαρίδες σαγανάκι, πιστέψτε με!!)!! Πολύ όμορφο μαγαζί στα γραφικά στενά του χωριού... Θα μπορούσε κανείς να πει ότι το σέρβις είναι λίγο αργό, αλλά πρώτον δικαιολογείται σε συνάρτηση με την δουλειά που...Περισσότερα\nΕυχαριστούμε, Λάμπρος Λ\nΛάβετε γρήγορα απαντήσεις από το προσωπικό του Τριαντάφυλλος και από προηγούμενους επισκέπτες.\nΔιεύθυνση: Μικρή Πλατεία, Παλαιόκαστρο 342 00, Ελλάδα\nΤοποθεσία: Ευρώπη > Ελλάδα > Νησιά Του Βορειοανατολικού Αιγαίου > Σάμος > Παλαιόκαστρο\nΑριθμός τηλεφώνου: +30 2273 027860


Δραση στο Ωραιοκαστρο: 75 χρόνια από τη δολοφονία του Κώστα Βιδάλη\n«Λογαριάζω να 'μαι αυτού Παρασκευή βράδυ, 16 του μηνός. Μάζεψα φοβερό υλικό. Θα τα πούμε»: Το τελευταίο του μήνυμα έφτασε στον «Ριζοσπάστη» στις 13 Αυγούστου. Την ίδια μέρα ταξίδευε με το τρένο από τη Λάρισα για τον Βόλο. Στον Πλατύκαμπο, 13 χιλιόμετρα από τη Λάρισα, 20 συμμορίτες του Σούρλα σταμάτησαν το τρένο και τον αιχμαλώτισαν, μπροστά στα μάτια αξιωματικών του στρατού και της χωροφυλακής που έμειναν άπραγοι. Λίγες ώρες μετά, ο Βιδάλης οδηγήθηκε στο χωριό Μελία, στο νεκροταφείο. Εκεί δολοφονήθηκε, αφού πρώτα βασανίστηκε άγρια, ενώ το κορμί του πετάχτηκε στα χωράφια.\nΓεννημένος στην Αθήνα το 1904, ο Κώστας Βιδάλης γνώρισε από πολύ μικρός τη βιοπάλη. Τελειώνοντας το Γυμνάσιο, γράφτηκε στη Νομική, στη συνέχεια άφησε όμως τις σπουδές του και στράφηκε στη δημοσιογραφία. Το 1924 ξεκίνησε να εργάζεται στον «Ριζοσπάστη». Υπήρξε ιδρυτικό μέλος της Πανελλήνιας Ενωσης Συντακτών, δυναμικός συνδικαλιστής. Το 1941 γίνεται μέλος του ΚΚΕ. Με την έναρξη της Εθνικής Αντίστασης γίνεται γραμματέας της Επιτροπής Κεντρικής Διαφώτισης του ΕΑΜ. Καθοριστική ήταν η συμβολή του στην κυκλοφορία του παράνομου Τύπου στην Κατοχή. Στην έκδοση της «Ελεύθερης Ελλάδας», που αποτελούσε το κεντρικό όργανο του ΕΑΜ, του «Απελευθερωτή», της «Επιμελητείας του Αντάρτη».\n«Να γράφεις, κύριε συνάδελφε, για τους απλούς ανθρώπους. Καθαρά, όχι συννεφώδη, σύντομα και περιεκτικά. Αφηνε στην άκρη τις φλυαρίες και δίνε το λόγο στα γεγονότα». Αυτές ήταν οι συμβουλές του στους νεότερους και φρόντιζε να τις ακολουθεί και ο ίδιος, θυσιάζοντας στο καθήκον του να καταγράψει τα γεγονότα και τα βάσανα του λαού την ίδια του τη ζωή.


Κολπάκια που θα απογειώσουν την κουζίνα σας! - Glikaxamogela.gr\nΚολπάκια που θα απογειώσουν την κουζίνα σας!\nΓια να θεωρείστε επιτυχημένη νοικοκυρά, θα πρέπει να έχετε στην κουζίνας σας μια λίστα με όλα τα SOS κολπάκια για κάθε περίσταση.\nΓια να καθαρίσετε σωστά και εύκολα μια γαρίδα, μπορείτε να κάνετε μια μικρή τρύπα στην πλάτη της και με τη μύτη ενός πιρουνιού να τραβήξετε το μαύρο «εντεράκι». Στη συνέχεια μπορείτε να την μαγειρέψετε.\nTagsΔΙΑΦΟΡΑ κόλπα κουζίνα Μυστικά συμβουλές ΧΡΗΣΙΜΑ


Ο επί σειρά ετών προπονητής μπάσκετ, Βασίλης Βαλασιάδης άφησε την τελευταία του πνοή και η Χ.Α.Ν.Θ εξέφρασε τα συλλυπητήρια της στους οικείους του. «Η απώλεια του μας συγκλόνισε», αναφέρει στέλεχος της ομάδας.\nΟ Βασίλης Βαλασιάδης είχε εργαστεί σε αρκετές ομάδας, σε τμήματα υποδομής, ενώ με τη Χ.Α.Ν.Θ είχε συνεργαστεί για 15 χρόνια και πρόσφατα προπόνησε τον ΓΑΣ Κουφαλίων.\nΗ Χ.Α.Ν.Θ σε ανακοίνωση της αναφέρει:\n«Η Χ.Α.Ν.Θ. πενθεί για την απώλεια του Βασίλη Βαλασιάδη, ο οποίος υπηρέτησε επί σειρά ετών την Αδελφότητα από την θέση του προπονητή στο καλαθοσφαιρικό μας τμήμα. Ο Βασίλης Βαλασιάδης γεννήθηκε στις 5 Δεκεμβρίου του 1963 κι από νεαρή σχετικά ηλικία στράφηκε στην προπονητική δίνοντας έμφαση κυρίως στο τομέα της υποδομής.\nΕργάστηκε σε ομάδες όπως ο ΑΚΕΤΣ, η ΜΕΝΤ, ο ΠΑΟΚ , οι Μαχητές Πεύκων ενώ με την Χ.Α.Ν.Θ. συνεργάστηκε για 15 χρόνια. Ήταν επίσης ο πρώτος προπονητής της ομάδας μπάσκετ με αμαξίδιο της Χ.Α.Ν.Θ. ενώ την φετινή σεζόν συνεργάστηκε με τον ΓΑΣ Κουφαλίων. «Υπήρξε ένα σεμνός άνθρωπος, ακέραιος χαρακτήρας, με αγάπη για το μπάσκετ και για τον νεαρό αθλητή. Χαμηλών τόνων εργατικός κι αγαπητός από όλους. Πάντα πρόθυμος να βοηθήσει, να συνεισφέρει, καταπληκτικός παιδαγωγός. Η απώλεια του μας συγκλόνισε», δήλωσε ο Νίκος Σερέτης με τον οποίο συνεργάστηκε επί σειρά ετών στα τμήματα υποδομής της Χ.Α.Ν.Θ».\nΣυλλυπητήρια ανακοίνωση εξέδωσε και ο Α.Σ ΠΑΟΚ:\n«Ο ΠΑΟΚ, εκφράζει τα ειλικρινή του συλλυπητήρια στην οικογένεια του Βασίλη Βαλασιάδη για τον χαμό του οικείου της. Ο Βασίλης Βαλασιάδης είχε αποτελέσει για χρόνια προπονητής των Ακαδημιών Καλαθοσφαίρισης του ΠΑΟΚ.\nΤην Πέμπτη το πρωί το «τελευταίο αντίο» στον Δημήτρη Καρβέλα\tΟικονόμου: «Εστίες μεταδοτικότητας τα γήπεδα, πρέπει να πάμε σε περιορισμούς»


Σε ποιο όνομα κατέληξε για την κορούλα της η Καραβάτου! | Zappit\nHome / Ψυχαγωγία / Σε ποιο όνομα κατέληξε για την κορούλα της η Καραβάτου!\nΣε ποιο όνομα κατέληξε για την κορούλα της η Καραβάτου!\nΤρίτη, 12.7.2011, 19:30\nΒίντεο: τι ενέπνευσε την παρουσιάστρια;\nΣε λίγο καιρό θα κρατάνε την κορούλα τους. Και το όνομα αυτής; Η Κατερίνα Καραβάτου και ο Κρατερός Κατσούλης έχουν σκεφτεί διάφορα ονόμα τα με κυριάρχα τα αρχαιοελληνικά όπως είχε αποκαλύψει λίγους μήνες πριν ο ηθοποιός.\nΩστόσο, η σύντροφός του σήμερα προχώρησε… λίγο παραπέρα τις σκέψεις τους! Αφορμή το όνομα που έδωσε το ζεύγος Μπέκαμ στην νεογέννητη κορούλα τους: Harper Seven. Το Seven ανταποκρίνεται στο αριθμό της φανέλας του διεθνή άσου του ποδοσφαίρου και είναι συμβολικό!\nΗ συζήτηση λοιπόν άναψε στο πάνελ της εκπομπής “Κους Κους”, καθώς η Κατερίνα προσπαθούσε να σκεφτεί στιγμές και καταστάσεις στη ζωή της που την σημάδεψαν. Έτσι δοκίμασε ονόματα όπως “Σημάδι Κατσούλη” από ένα τραύμα στο πόδι της, “Κους Κους Κατσούλη” από την εκπομπή της, “Στοά Κατσούλη” από την τοποθεσία που πρωτογνώρισε το σύντροφό της αλλά τελικά κατέληξε στο “Στην υγειά μας Κατσούλη” επειδή στην εκπομπή είδε κάποτε τον Κρατερό!\nΔιαβάστε επίσης: Γιατί η Καραβάτου ξέχασε να καλωσορίσει τους τηλεθεατές της;\nΚΑΤΕΡΙΝΑ ΚΑΡΑΒΑΤΟΥ ΚΟΥΣ ΚΟΥΣ ΚΡΑΤΕΡΟΣ ΚΑΤΣΟΥΛΗΣ